pythainlp/thai-wiki-dataset-v4 huggingface dataset:
ฟุตบอลเยาวชนชิงแชมป์โลก 1981

ฟุตบอลโลกเยาวชนชิงแชมป์โลก 1981  เป็นการแข่งขันฟุตบอลโลกเยาวชนชิงแชมป์โลกชาติระดับประเทศ ครั้งที่ 3 ซึ่งมีกำหนดจะจัดขึ้นที่ประเทศออสเตรเลีย ระหว่างวันที่ 3–19 ตุลาคม พ.ศ. 2524
<templatestyles src="Template:TOC limit/styles.css" />
สิ่งหลุดอุดหลอดเลือดของปอด

สิ่งหลุดอุดหลอดเลือดของปอด  คือภาวะที่มีการอุดตันของหลอดเลือดแดงปอดจากสิ่งหลุดอุดหลอดเลือดที่หลุดลอยมาจากส่วนอื่นของร่างกาย ผู้ป่วยอาจมีอาการหายใจลำบาก เจ็บหน้าอกโดยเฉพาะตอนหายใจเข้า และอาจไอเป็นเลือดได้ นอกจากนี้อาจมีอาการของการมีลิ่มเลือดในหลอดเลือดดำส่วนลึกของอวัยวะอื่น เช่น ที่ขา โดยอาจมีขาบวม แดง และเจ็บขาได้ อาจตรวจพบความอิ่มตัวออกซิเจนในเลือดต่ำ หายใจเร็ว หัวใจเต้นเร็ว และอาจมีไข้ต่ำๆ ในกรณีที่เป็นรุนแรงอาจทำให้หมดสติ ความดันเลือดต่ำ หรือเสียชีวิตกะทันหันได้
ภาวะนี้มักเกิดจากการเกิดลิ่มเลือดในหลอดเลือดดำส่วนลึกที่ขาแล้วหลุดมาอุดหลอดเลือดปอด ปัจจัยเสี่ยงของการเกิดลิ่มเลือดได้แก่การเป็นมะเร็ง การนอนกับเตียงนานๆ การสูบบุหรี่ โรคหลอดเลือดสมอง โรคพันธุกรรมบางชนิด ยาฮอร์โมนเอสโตรเจน การตั้งครรภ์ โรคอ้วน และการผ่าตัดบางประเภท ผู้ป่วยส่วนหนึ่งเกิดการอุดตันของหลอดเลือดจากสิ่งหลุดอุดหลอดเลือดชนิดอื่นที่ไม่ใช่ลิ่มเลือด เช่น ฟองอากาศ ไขมัน หรือน้ำคร่ำ การวินิจฉัยทำได้โดยดูจากอาการ อาการแสดง ร่วมกับผลการตรวจทางห้องปฏิบัติการ ในกรณีที่เป็นผู้ป่วยความเสี่ยงต่ำอาจใช้การตรวจเลือดดูระดับของดี-ไดเมอร์ในการวินิจฉัยว่าผู้ป่วย"ไม่ได้เป็น"ภาวะนี้ได้ หากไม่เช่นนั้นแล้วอาจต้องใช้การตรวจอย่างอื่นในการยืนยันการวินิจฉัย เช่น การตรวจซีทีสแกนพร้อมฉีดสีหลอดเลือดปอด การตรวจสแกนดัชนีการหายใจและการไหลเวียนเลือดที่ปอด หรือการตรวจอุลตร้าซาวด์ที่ขา เป็นต้น ภาวะนี้เมื่อพบร่วมกับภาวะลิ่มเลือดในหลอดเลือดดำส่วนลึก (DVT) จะเรียกรวมกันว่าภาวะลิ่มเลือดหลุดอุดหลอดเลือดดำ (VTE)
การลดโอกาสเกิดสิ่งหลุดอุดหลอดเลือดของปอดทำได้โดยผู้ป่วยหลังผ่าตัดควรพยายามขยับเคลื่อนไหวให้เร็วที่สุดเท่าที่จะได้ ขยับกล้ามเนื้อขาส่วนล่างหากต้องนั่งนานๆ และใช้ยาต้านการแข็งตัวของเลือดหลังการผ่าตัดบางชนิด การรักษาส่วนใหญ่เป็นการใช้ยาต้านการแข็งตัวของเลือด เช่น เฮพาริน วาร์ฟาริน หรือยาต้านการแข็งตัวของเลือดแบบออกฤทธิ์โดยตรง (DOAC) โดยอาจต้องใช้ยาต่อเนื่องอย่างน้อย 3 เดือน ผู้ป่วยบางรายจำเป็นจะต้องได้รับการสลายลิ่มเลือด อาจเป็นการสลายลิ่มเลือดด้วยยาเช่นการให้ทีพีเอทางหลอดเลือดดำหรือทางสายสวน และบางครั้งอาจต้องผ่าตัดเอาลิ่มเลือดออก หากไม่สามารถใช้ยาต้านการแข็งตัวของเลือดได้อาจต้องใช้วิธีวางแผ่นตะแกรงในหลอดเลือดดำเวนาคาวาแทนเป็นการชั่วคราว
การเจริญผิดปกติของหลอดลมและเนื้อปอด

การเจริญผิดปกติของหลอดลมและเนื้อปอด  หรือแต่เดิมเคยถูกเรียกว่า chronic lung disease of infancy (โรคปอดเรื้อรังในทารก) เป็นโรคปอดเรื้อรังอย่างหนึ่ง ที่พบบ่อยในทารกที่คลอดก่อนกำหนด เป็นสาเหตุการเสียชีวิตและทุพพลภาพที่สำคัญอย่างหนึ่งของทารก โรคนี้มักพบในทารกที่มีน้ำหนักตัวน้อย และที่ได้รับการช่วยหายใจด้วยเครื่องช่วยหายใจเพื่อรักษากลุ่มอาการหายใจลำบากในทารกแรกเกิด (respiratory distress syndrome, RDS) โรคนี้มีการกล่าวถึงครั้งแรกในเอกสารวิชาการเมื่อ ค.ศ. 1967 แต่เดิมเชื่อว่าเป็นผลจากออกซิเจนและการช่วยหายใจในทารกคลอดก่อนกำหนดที่มี RDS ในปัจจุบันนิยามของ BPD มีการพัฒนาไปเรื่อยๆ ตามเวลา สาเหตุส่วนใหญ่เป็นจากการที่มีทารกที่คลอดก่อนกำหนดมากๆ รอดชีวิตมามากขึ้น มีการให้การดูแลทารกแรกเกิดที่ทั่วถึงมากขึ้น มีการให้สารสร้างแรงตึงผิว, การให้กลูโคคอร์ติคอยด์ก่อนคลอด เพื่อรักษา RDS มากขึ้น และมีการใช้เครื่องช่วยหายใจที่เหมาะสม (less aggressive) มากขึ้น เป็นต้น
บัวอียิปต์

บัวอียิปต์ ชื่อวิทยาศาสตร์: "Nymphaea caerulea" เป็นพืชในวงศ์ Nymphaeaceae พบกระจายพันธุ์ในแอฟริกาตอนกลางและเหนือ เป็นพืชน้ำลำต้นอยู่ในโคลน ใบลอยบนผิวน้ำ ใบเกือบกลมขอบเรียบ มีจุดสีม่วงด้านล่างของใบ ดอกสีน้ำเงินอ่อน ตรงกลางสีขาว บานเฉพาะตอนเช้า มีสารออกฤทธิ์ที่ทำให้มีอาการคล้ายถูกสะกดจิต ประสาทหลอน 
การกระจายพันธุ์.
แหล่งที่อยู่อาศัยที่เป็นแหล่งกำเนิดอยู่ตามแนวแม่น้ำไนล์และส่วนอื่นๆของแอฟริกาตะวันออก เคยแพร่กระจายเป็นบริเวณกว้างในอดีต รวมถึงไทยและอินเดีย
ศาสนาและศิลปะ.
บัวสาย เป็นพืชที่มีถิ่นกำเนิดในอียิปต์เช่นกัน พืชและดอกถูกใช้ในศิลปะอียิปต์บ่อยๆ บัวอียิปต๋มีความสำคัญมากกว่าในตำนานของอียิปต์ ใช้เป็นสัญลักษณ์ของพระอาทิตย์ เพราะดอกตูมกลางคืน และบานตอนกลางวัน ในเฮลิโอโพลิสกล่าวว่าสุริยเทพราเกิดขึ้นจากดอกบัว และเชื่อว่าตอนกลางคืนจะกลับลงไปอยู่ในดอกบัว 
คุณสมบัติและการใช้ประโยชน์.
บัวอียิปต์มีอะโพมอร์ฟีนซึ่งเป็นอัลคาลอยด์ที่ส่งผลต่อจิตใจ ซึ่งมีการใช้งานในอาณาจักรมายาและอียิปต์โบราณ
สถานะทางกฎหมาย.
แลตเวีย.
เป็นพืชผิดกฎหมายในแลตเวียตั้งแต่พฤศจิกายน พ.ศ. 2552 ถือเป็นยาเสพติดประเภทที่ 1
โปแลนด์.
เป็นพืชที่ถูกคว่ำบาตรในโปแลนด์ตั้งแต่เดือนมีนาคม พ.ศ. 2552
รัสเซีย.
เป็นพืชที่ผิดกฎหมายในรัสเซียตั้งแต่เดือนเมษายน พ.ศ. 2552 เช่นเดียวกับ "Salvia divinorum" ใบระบาด และอื่นๆ
จารึก อารีราชการัณย์

พลตรี จารึก อารีราชการัณย์ (9 ธันวาคม พ.ศ. 2475 – 21 สิงหาคม พ.ศ. 2566) สมาชิกสภานิติบัญญัติแห่งชาติ พุทธศักราช 2557 อดีตสมาชิกวุฒิสภา พุทธศักราช 2539 นายกสมาคมกีฬาตะกร้อแห่งประเทศไทย และอดีตเลขาธิการคณะกรรมการโอลิมปิกแห่งประเทศไทย ในพระบรมราชูปถัมภ์
ประวัติ.
พลตรี จารึก อารีราชการัณย์ เกิดเมื่อวันที่ 9 ธันวาคม พ.ศ. 2475 สำเร็จการศึกษาจากโรงเรียนนายร้อยหลักสูตรเร่งรัด (รุ่นที่ 9) พ.ศ. 2499, โรงเรียนเสนาธิการทหารอากาศ กองทัพอากาศ ดอนเมือง ,โรงเรียนเสนาธิการร่วม (กองทัพบก, กองทัพเรือ, กองทัพอากาศ) และโรงเรียนส่งกำลังบำรุง
พลตรี จารึก อารีราชการัณย์ ถึงแก่อนิจกรรมอย่างสงบ ภายในบ้านพักย่านทองหล่อ ในวันที่ 21 สิงหาคม 2566
การทำงาน.
พลตรี จารึก อารีราชการัณย์ เคยได้รับการแต่งตั้งเป็นเลขาธิการสมาคมกรีฑาแห่งประเทศไทย 6 สมัย (12 ปี), เลขาธิการและเหรัญญิกสมาคมฟุตบอลแห่งประเทศไทย 2 สมัย (สมัยละ 2 ปี) กรรมการบริหารด้านกีฬาของทวีปเอเชีย 6 สมัย (สมัยละ 4 ปี) กรรมการบริหารของ ANOC (5 ทวีปของโลก) และเคยดำรงตำแหน่งเป็นรองประธานกรรมการบริหารและเลขาธิการคณะกรรมการโอลิมปิคแห่งประเทศไทย ซึ่งดำรงตำแหน่งถึง 6 สมัย (สมัยละ 4 ปี) ต่อมาในปี พ.ศ. 2560 เป็นเลขาธิการคณะกรรมการโอลิมปิกแห่งประเทศไทย
นอกจากนี้ เคยได้รับการแต่งให้เป็นสมาชิกวุฒิสภา เมื่อวันที่ 22 มีนาคม พ.ศ. 2539 ต่อมาได้รับการแต่งให้เป็นสมาชิกสภานิติบัญญัติแห่งชาติ เมื่อวันที่ 31 กรกฎาคม พ.ศ. 2557
ถั่วเมสคาล

ถั่วเมสคาล ชื่อวิทยาศาสตร์: "Dermatophyllum secundiflorum" เป็นไม้พุ่มในวงศ์ Fabaceae ใบประกอบสีเขียวเข้ม ดอกช่อ สีม่วงอมน้ำเงิน กลิ่นแรง ฝักยาวมีเมล็ดสีแดง เป็นพืชมีพิษร้ายแรงมาก มีฤทธิ์หลอนประสาท พบในรัฐเท็กซัส รัฐนิวเม็กซิโก และในประเทศเม็กซิโก
กล้วยหักมุก

กล้วยหักมุก ชื่อวิทยาศาสตร์: "Musa" ABB group ชื่อสามัญ silver bluggoe มีชื่อเรียกอีกชื่อว่ากล้วยฮากมุก ผลขนาดใหญ่ เปลือกหยาบหนา ผลสุกเปลี่ยนเป็นสีเหลืองแกมน้ำตาล เนื้อสีส้มแกมสีครีม มีลักษณะเป็นแป้ง ในไทยนิยมใช้ทำกล้วยปิ้ง
กล้วยหิน

กล้วยหิน หรือ กล้วยซาบา (Saba banana) เป็นกล้วยลูกผสมกลุ่ม (ABB) ต้นกำเนิดอยู่ที่ฟิลิปปินส์ ผลขนาดกลางถึงใหญ่ ป้อมสั้น เป็นเหลี่ยม เปลือกหนา สีเหลือง เนื้อผลสีขาวครีม เนื้อละเอียด ผลมีแกนกลาง รสหวาน เป็นกล้วยที่ใช้ทำอาหารแม้ว่าจะรับประทานดิบได้ เป็นกล้วยที่สำคัญในการปรุงอาหารฟิลิปปินส์ บางครั้งเรียกกล้วยการ์ดาบา (cardaba banana) ซึ่งอาจจะเป็นสายพันธุ์คล้ายกันที่เป็นกลุ่มย่อยของกล้วยหิน
การจัดจำแนกและชื่อเรียก.
กล้วยหินเป็นลูกผสมทริปพลอยด์ (ABB) ของ "Musa balbisiana" และ "Musa acuminata".
ชื่อเต็ม คือ "Musa acuminata" × "balbisiana" (ABB Group) 'Saba'. Synonyms ประกอบด้วย:
กล้วยหินมีชื่อสามัญภาษาอังกฤษหลายชื่อ ได้แก่ กล้วยซาบา (saba) กล้วยการ์ดาบา (cardaba) กล้ายหวาน (sweet plantain) กล้วยแน่น (compact banana) และกล้วยมะละกอ (papaya banana) ชื่อในภาษาอื่นๆ ได้แก่ "saba", "sab-a", or "kardaba" ใน ภาษาฟิลิปิโน; "biu gedang saba" ใน ภาษาชวา; "pisang nipah" หรือ "pisang abu" ใน ภาษามลายู; "dippig" ใน ภาษาอีโลกาโน; "pisang kepok" ใน ภาษาอินโดนีเซีย; และ "opo-’ulu" or "dippig" ใน ภาษาฮาวาย.
กล้วยหินอยู่ในกลุ่มย่อยกล้วยหิน (ABB) ซึ่งรวมพันธุ์ที่คล้ายกันมากคือการ์ดาบา ทั้งสองพันธุ์เคยถูกจัดให้อยู่ในกลุ่ม BBB และใช้ปรุงอาหารฟิลิปปินส์ได้หลายอย่าง โดยกล้วยการ์ดาบาเป็นที่นิยมในหมู่เกาะวิซายาและมินดาเนา กลุ่มย่อยนี้รวมพันธุ์ 'Benedetta' หรือ 'Inabaniko' และ 'Uht Kapakap' ใน ไมโครนีเซีย, 'Praying Hands' ใน ฟลอริดา, และ 'Ripping' ในฟิลิปปินส์
กล้วยงาช้าง

กล้วยงาช้าง ชื่อวิทยาศาสตร์: "Musa" ABB group เป็นกล้วยที่มีขายทางการค้าเฉพาะเกาะชวา ผลขนาดใหญ่ เปลือกสีเหลือง เนื้อสีส้มอมครีม เนื้อเป็นแป้งเก็บไว้ได้นาน
กล้วยหอมดอกไม้

กล้วยหอมดอกไม้ ชื่อวิทยาศาสตร์: "Musa" AAA groupหรือปีซัง เอิมบุน เป็นสายพันธุ์ที่มีความสำคัญในอินโดนีเซีย ผลใหญ่ เปลือกสีเหลือง เนื้อสีครีม รสหวาน มีกลิ่นหอมเล็กน้อย
ชมพู่ออสเตรเลีย

ชมพู่ออสเตรเลีย ชื่อวิทยาศาสตร์: "Eugenia oppositifolia" เป็นพืชในวงศ์ Myrtaceae เป็นไม้ยืนต้น เปลือกต้นเรียบสีน้ำตาลแดง ใบเดี่ยว ออกตรงข้าม ใบหนาและแข็ง เขียวสดเป็นมัน ดอกช่อ พู่ของเกสรตัวผู้เป็นพู่สีขาวชัดเจน ผลกลมรีหรือกลมแป้น สุกแล้วเป็นสีชมพูหรือแดงเข้ม ผลรับประทานได้
ชะเอมจีน

ชะเอมจีน ชื่อวิทยาศาสตร์: "Glycyrrhiza uralensis" ภาษาจีนกลางเรียกกันเฉ่า ภาษาจีนแต้จิ๋วเรียกกำเช่า เป็นพืชในวงศ์ Leguminosae เป็นพรรณไม้ที่มีอายุนานหลายปี มีรากขนาดใหญ่จำนวนมาก ลำต้นมีขนสั้นๆ ปลายขนมีต่อม เปลือกนอกเป็นสีน้ำตาลแดง หรือน้ำตาลเข้ม ใบเป็นใบประกอบแบบขนนก ก้านใบย่อยสั้นมาก แผ่นใบรูปกลมรี มีขนสั้นๆทั้งสองด้าน ดอกช่อออกตามง่ามใบ ดอกย่อยมีจำนวนมากติดเป็นกลุ่มแน่น กลีบดอกสีม่วงอ่อนหรือขาว ทรงแบบดอกถั่ ฝักกลม งอคล้ายเคียวหรือบิดงอ มีขนปกคลุม ภายในฝัก นั้นจะมีเมล็ดอยู่ 2-8 เม็ด เมล็ดนั้นจะมีลักษณะกลมและแบนหรือคล้ายรูปไต เป็นสีดำและมัน ใช้ทำยา 
สรรพคุณเหมือนชะเอมเทศ ในตำรายาจีน รากใช้เป็นยาแก้ปวด ขับเสมหะ เปลือกบางมียางสีแดง ด้านในสีเหลืองสด
ฐาณิดาภัทฐ์ ติณสุทธินานนท์

ฐาณิดาภัทฐ์ ติณสุทธินานนท์ เกิดเมื่อวันที่ 30 ธันวาคม พ.ศ. 2535 ชื่อเล่น มายด์ เป็นนักแสดง นางงาม และนางแบบชาวไทย ได้รับรางวัลรองชนะเลิศอันดับที่ 1 ในการประกวดมิสยูนิเวิร์สไทยแลนด์ 2555
ประวัติ.
วรัทยา ว่องชยาภรณ์ เกิดเมื่อวันพุธ ที่ 30 ธันวาคม พ.ศ. 2535 ที่ อำเภอหาดใหญ่ จังหวัดสงขลา ปัจจุบัน ศึกษาอยู่คณะศิลปศาสตร์ สาขาภาษาอังกฤษสื่อสารธุรกิจ มหาวิทยาลัยศรีปทุม ทั้งเคยเป็นดาวมหาวิทยาลัยศรีปทุมปี 2554 
เป็น รองอันดับ 1 มิสยูนิเวิร์สไทยแลนด์ 2555 และดำรงตำแหน่งตำแหน่ง มิสเอิร์ธไทยแลนด์ 2012 และเป็นตัวแทนประเทศไทยไปประกวดมิสเอิร์ธ 2012 ที่ประเทศฟิลิปปินส์ ได้รับรางวัลชุดประจำชาติยอดเยี่ยม และรางวัลอีก 4 รางวัล มิสเอิร์ธ 2012 คือ เทเรซา ไฟวโซวา (Tereza Fajksova) จากสาธารณรัฐเช็ก ส่วนวรัทยาไม่ผ่านเข้ารอบ 16 คนสุดท้าย

 ออนไลน์
กีฬาฟุตบอลในเอเชียนเกมส์ 2014

ฟุตบอลในเอเชียนเกมส์ 2014 จัดขึ้นที่อินช็อน ประเทศเกาหลีใต้ ตั้งแต่วันที่ 14 กันยายน ถึง 3 ตุลาคม ค.ศ. 2014 โดยนัดเปิดเกมมีขึ้น 5 วันก่อนที่จะมีพิธีเปิดการแข่งขัน ในการแข่งขันนี้ มี 29 ทีมในการแข่งขันชาย และ 11 ทีมในการแข่งขันของทีมหญิง
อายุในทีมชายจำกัดที่ไม่เกิน 23 ปี เช่นเดียวกับการจำกัดอายุในกีฬาโอลิมปิก ในขณะที่มีการอนุญาตให้มีผู้เล่นอายุเกินจากที่กำหนดได้สามคนในแต่ละทีม
ทีมที่ผ่านการคัดเลือก.
การคัดเลือกทีมสู่การแข่งขันจัดขึ้น ณ วันที่ 21 สิงหาคม ค.ศ. 2014
วอลเลย์บอลเวิลด์ลีก 2015

วอลเลย์บอลชายเวิลด์ลีก 2015  เป็นการแข่งขันวอลเลย์บอลชาย จำนวน 32 ทีม เริ่มทำการแข่งขันตั้งแต่วันที่ 16 พฤษภาคม – 19 กรกฎาคม พ.ศ. 2558 เจ้าภาพการแข่งขันรอบสุดท้ายคือ ริโอเดอจาเนโร, ประเทศบราซิล
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
คนเดิมของเธอ

"คนเดิมของเธอ" เป็นซิงเกิลของสุกฤษฎิ์ วิเศษแก้ว จากมินิอัลบั้ม "ณ บัด NOW" ในปี พ.ศ. 2555 ประพันธ์เนื้อร้องโดย นราธิป ปานแร่ แต่งทำนองและเรียบเรียงโดย จิตรกร มงคลธรรม โดยเพลงนี้ใช้ดนตรีสไตล์ R&B และเสียงแซกโซโฟนและเปียโนหวาน ๆ ใส่อยู่ในเพลงอย่างลงตัว
มิวสิกวีดิโอเพลงนี้ เผยแพร่ครั้งแรกในยูทูบวันที่ 10 เมษายน พ.ศ. 2555 โดยมี อังศุมาลิน สิรภัทรศักดิ์เมธา เป็นนางเอกในมิวสิกวิดีโอนี้ เนื้อหาของเพลงนี้ พูดถึงความรักของสองคนที่เปลี่ยนไปไม่รักกันเหมือนเดิม
การตอบรับ.
เพลง "คนเดิมของเธอ" ได้อันดับ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 เมษายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ลำไส้อักเสบชนิดเนื้อตาย

ลำไส้อักเสบชนิดเนื้อตาย  เป็นโรคที่มักพบในทารกคลอดก่อนกำหนด ซึ่งบางส่วนของลำไส้เกิดการตายเฉพาะส่วน โรคนี้เกิดหลังจากทารกนั้นคลอดออกมาแล้ว และเป็นสาเหตุการเสียชีวิตที่พบบ่อยเป็นอันดับสองของทารกคลอดก่อนกำหนด
อาการและอาการแสดง.
ภาวะนี้มักพบในทารกคลอดก่อนกำหนด โดยยิ่งทารกมีอายุครรภ์น้อยก็จะยิ่งพบภาวะนี้ได้บ่อยขึ้น อาการแรกเริ่มมักเป็นอาการรับอาหารได้ไม่ดี มีอาหารเหลือในกระเพาะมากกว่าปกติ ท้องอืด ถ่ายเป็นเลือด ทารกอาจมีอาการทรุดลงได้อย่างรวดเร็ว เช่น อาจมีหน้าท้องเขียว ลำไส้ทะลุ เยื่อบุช่องท้องอักเสบ ความดันเลือดต่ำ จนจำเป็นต้องได้รับการรักษาอย่างใกล้ชิด
ปลากระเบนหางริบบิ้น

ปลากระเบนหางริบบิ้น  เป็นสกุลของปลากระดูกอ่อนจำพวกปลากระเบนสกุลหนึ่ง ใช้ชื่อสกุลว่า "Taeniura" (/เท-นิ-อู-ร่า/) ในวงศ์ปลากระเบนธง (Dasyatidae)
เป็นปลากระเบนที่พบเฉพาะในทะเลเท่านั้น โดยกระจายพันธุ์อยู่ตามแนวปะการังและพื้นทรายของภูมิภาคอินโด-แปซิฟิก และพบในมหาสมุทรแอตแลนติก และทะเลเมดิเตอร์เรเนียนตอนใต้
แบ่งออกได้เป็น 3 ชนิด คือ
ปลากระเบนหน้ากาก

ปลากระเบนหน้ากาก  เป็นสกุลของปลากระดูกอ่อนจำพวกปลากระเบนสกุลหนึ่ง ใช้ชื่อวิทยาศาสตร์ว่า "Neotrygon" (/นี-โอ-ไทร-กอน/) ในวงศ์ปลากระเบนธง (Dasyatidae) โดยได้ชื่อว่า "ปลากระเบนหน้ากาก" จากการที่มีจุดสีรอบ ๆ ดวงตาทำให้เหมือนกับสวมหน้ากาก โดยถูกจำแนกออกมาจากปลากระเบนสกุล "Dasyatis" โดยที่บางข้อมูลจะยังใช้เป็นชื่อสกุลเดิม พบกระจายพันธุ์ในทะเลเขตร้อน โดยชนิดที่มีขนาดใหญ่ที่สุดมีความกว้างได้ถึง 4 เมตร (13 ฟุต)
พรรคเอกภาพอินโดนีเซีย

พรรคเอกภาพอินโดนีเซีย (Indonesian Unity Party; ภาษาอินโดนีเซีย: Partai Sarikat Indonesia) เป็นพรรคการเมืองในอินโดนีเซีย มีจุดกำเนิดจากการประชุมของพรรคการเมือง 15 พรรคในเดือนสิงหาคม พ.ศ. 2545 ซึ่งล้มเหลวในการทำให้ถึงคะแนนขั้นต่ำในการเลือกตั้ง พ.ศ. 2542 โดยมีแนวคิดที่พรรคการเมืองเหล่านี้จะมารวมตัวกันและจัดตั้งพรรคการเมืองใหม่ แต่เนื่องจากมีความแตกต่างทางด้านศาสนาและแนวความคิด ทำให้มี 3 พรรคที่แยกออกไป ต่อมามีอีก 2 พรรคที่แยกตัว ที่เหลืออีก 10 พรรค ตกลงรวมตัวเป็นพันธมิตร ได้มีการลงนามในบันทึกข้อตกลงทางการเมืองโบโกร์เมื่อ 24 พฤศจิกายน พ.ศ. 2545 ซึ่งมีพรรคการเมืองที่ร่วมลงนามเพียง 8 พรรค และในเดือนต่อมา จึงตั้งพรรคการเมืองใหม่ขึ้น 
ในการเลือกตั้งพ.ศ. 2547 พรรคนี้ได้คะแนนเสียง 0.6% และไม่ได้รับการเลือกตั้ง พรรคนี้ลงสมัครรับเลือกตั้งอีกใน พ.ศ. 2552 ได้คะแนนเสียงเพียง 0.14% และไม่ได้รับการเลือกตั้ง
นิกายโชเก

นิกายโชเก หรือคณะโชเก (ชื่ออย่างเป็นทางการคือ แทฮันพุลคโยโชกเยจง - 대한불교조계종, 大韓佛敎 曹溪宗) คือคณะสงฆ์เกาหลีใต้ฝ่ายมหายานที่รักษาพระปาติโมกข์ของนิกายธรรมคุปต์อย่างเคร่งครัด สืบทอดธรรมเนียมสำนักวิปัสสนา หรือสำนักซอน (เซ็น) และศึกษาพระสูตรของจนิกายโบราณต่างๆ เช่น อวตังสกสูตรของนิกายฮวาออม รวมถึงธรรมเนียมปฏิบัติของนิกายสุขาวดีดีสายเกาหลี ชื่อนิกายนั้นมาจากชื่อของหมู่บ้านเดิมของพระฮุ่ยเหนิง สังฆปรินายกองค์ที่ 6 แห่งนิกายฉาน หรือนิกายเซ็น หมู่บ้านนั้นชื่อเฉาซี (曹溪) ในภาษาจีนกลางยุคใหม่ ในภาษาจีนยุคกลางอ่านว่า โชไก ปัจจุบันคณะโชเกมีศูนย์กลางการบริหารอยู่ที่วัดโชเกซา โซล ประเทศเกาหลีใต้
เกาหลีใต้ (รวมถึงเกาหลีเหนือ) แต่เดิมนั้นมีคณะสงฆ์เดียว รักษาพระธรรมและคำสอนจากบูรพาจารย์มาตั้งแต่ยุคโครยอ มีปฐมบูรพาจารย์ 2 ท่าน คือพระโพโจ จินุล และพระแทโก โพอู ในช่วงราชวงศ์โชซอน แม้คณะสงฆ์จะรวมเป็นคณะเดียว แต่ยังคงธรรมเนียมวิปัสสนากรรมฐานแบบสำนักซอน ซึ่งต่อมาเป็นรากฐานของคณะโชเก ในช่วงที่เกาหลีตกเป็นอาณานิคมของญี่ปุ่น ได้มีการนำธรรมเนียมของศาสนจักรญี่ปุ่นมาใช้ โดยการบีบบังคับให้คณะสงฆ์เกาหลีมีเหย้าเรือน มีบุตรหลาน และสืบทอดวัดไปถึงทายาท แต่ยังมีกลุ่มหนึ่งไม่ยอมปฏิบัติตาม ต่อสู้กับแรงกดดันมาตลอด หลังจากประเทศได้รับเอกราช พระภิกษุกล่มนี้ ริเริ่มขบวนการปฏิรูปพระศาสนา เชิดชูการปฏิบัติตามสิกขาบทในพระวินัยอย่างเคร่งครัด และส่งเสริมการปฏิบัติธรรมอย่างอุกฤษณ์ คณะนี้เรียกตัวเองว่า คณะโชเก ส่วนอีกคณะเรียกว่าแทโก หรือนิกายแทโกยังคงธรรมเนียมสมัยอาณานิคมญี่ปุ่น โดยคำสอนของท่านจินุลคือ การบรรลุธรรมอย่างฉับพลันด้วยการปฏิบัติความเพียรอย่างค่อยเป็นค่อยไป 
ความแตกต่างระหว่าง คณะโชเกและคณะแทโกก็คือ ฝ่ายแรก ถือวินัยครบถ้วน ถือพรหมจรรย์ไม่ย่อหย่อน ครองสังฆาฏิสีกรักหรือสีแก่นขนุน ว่ากันว่าได้รับอิทธิพลจากคณะสงฆ์ไทย เนื่องจากในช่วงทศวรรษที่ 50 - 70 คณะโชเก ติดต่อมายังประเทศไทยเพื่อขอให้ช่วยฟื้นฟูพระศาสนาบ่อยครั้ง มีการบวชข้ามนิกายกันในบางกรณีแม้จะไม่ประสบความสำเร็จมากนัก และสีของจีวรยังได้รับส่งมอบต่อกัน ด้วยเชื่อว่าพระสงฆ์ไทยยังรักษาพระวินัยเคร่งครัด นอกจากประเด็นเรื่องสีจีวรแล้ว ในคณะโชเกเองก็ยังเป็นปัญหา เนื่องจากส่วนหนึ่งยังนิยมครองสังฆาฏิแบบย่อ คือทำขนาดเท่ากับย่ามพระ อันเป็นธรรมเนียมที่ญี่ปุ่นนำเผยแพร่ ต้องใช้เวลานานพอควรที่จะส่งเสริมให้พระภิกษุหันกลับมาครองสังฆาฏิเต็มอีกครั้ง
ดาวน์โหลดทูโดเนตฟอร์เฮติ

ดาวน์โหลดทูโดเนตฟอร์เฮติ  เป็นอัลบั้มรวมเพลงที่รวบรวมจากศิลปินต่างๆ ออกจำหน่ายเมื่อวันที่ 19 มกราคม พ.ศ. 2553 โดย Machine Shop Recordings และ Warner Bros. Records อัลบั้มนี้โปรดิวซ์โดย ไมค์ ชิโนดะ และ เอนรีเก อีเกลเซียส วงดนตรีร็อกชาวอเมริกัน ลิงคินพาร์ก ก่อตั้งโครงการที่เรียกว่า มิวสิกฟอร์รีลีฟ (Music For Relief) ในปี พ.ศ. 2548 ซึ่งได้ช่วยเหลือบรรเทาทุกข์จากเหตุการณ์คลื่นสึนามิในมหาสมุทรอินเดียในปี พ.ศ. 2548 แผ่นดินไหวในเฮติ พ.ศ. 2553 แผ่นดินไหวและคลื่นสึนามิในโทโฮะกุ พ.ศ. 2554 และเหตุการณ์เฮอร์ริเคนแซนดี ในปี พ.ศ. 2556 ลิงคินพาร์กออกซิงเกิลในอัลบั้ม "นอตอะโลน" เป็นแทร็กแรกของอัลบั้มนี้ ซึ่งบันทึกเสียงในช่วงสตูดิโออัลบั้มชุดที่สามของวง "มินิตส์ทูมิดไนต์" ซิงเกิลออกจำหน่ายหลังจากอัลบั้มนี้เป็นเวลาเกือบสองปี เนื่องจากมีการออกสตูดิโออัลบั้มที่สี่ "อะเทาซันด์ซันส์" "ดาวน์โหลดทูโดเนตฟอร์เฮติ"เป็นหนึ่งในอัลบั้มที่ออกจำหน่ายผ่านดาวน์โหลดทูโดเนต
ข้อมูลพื้นฐาน.
โครงการนี้เริ่มต้นขึ้นโดยมิวสิกฟอร์รีลีฟ ซึ่งดำเนินงานร่วมกับมูลนิธิสหประชาชาติ องค์การที่อยู่อาศัยเพื่อมนุษยชาติสากล และเดฟแมทธิวส์แบนด์ เพื่อจัดหาอาหาร น้ำ อุปกรณ์การแพทย์ และที่อยู่อาศัยอย่างยั่งยืนสำหรับผู้ที่รับผลกระทบจากแผ่นดินไหวในเฮติ พ.ศ. 2553 ไมค์ ชิโนดะ และ เอนรีเก อีเกลเซียส ได้ส่งเสริมการรวบรวมเพลงใน"แลร์รีคิงไลฟ์" ได้ยอดจำหน่ายประมาณ 270,000 ดอลลาร์สหรัฐกับ 115,000 ดาวน์โหลด
ฮอนด้า โมบิลิโอ

ฮอนด้า โมบิลิโอ เป็นรถยนต์ 7 ที่นั่ง อเนกประสงค์ ขนาดรถตู้ครอบครัวขนาดมินิ (Mini MPV) ที่ผลิตโดยผู้ผลิตรถยนต์ฮอนด้า โมบิลิโอรุ่นแรก ผลิตในปี 2001-2008, เป็นครั้งที่สองของฮอนด้าที่ผลิตรถยนต์ขนาดเล็กและใช้ระบบเครื่องยนต์ i-DSI ในเดือนพฤษภาคม 2008, ฮอนด้าฟรีดได้ถูกนำมาเป็นต้นแบบโครงของโมบิลิโอรุ่นที่สอง โมบิลิโอได้นำเข้าในอินโดนีเซียเป็นครั้งแรกในช่วงต้นปี 2014 และเปิดตัวในตลาดอินเดียในเดือนกรกฎาคม 2014
่สำหรับประเทศไทย ฮอนด้า โมบิลิโอ อยู่ภายใต้การผลิตของ บริษัท ฮอนด้า ออโตโมบิล (ประเทศไทย) จำกัด ได้เปิดตัวในเดือนกันยายน 2014
ราคาฮอนด้า โมบิลิโอ.
S MT 597,000
S AT 642,000
V AT 682,000
RS AT 739,000
มี 4 สี ได้แก่ สีดำคริสตัล (มุก) เพิ่ม 6,000 บาท และสีเงินอลาบาสเตอร์ (เมทัลลิก) ในทุกรุ่น และสีขาวออร์คิด (มุก) เพิ่ม 10,000 บาท เฉพาะในรุ่น RS AT และรุ่น V AT และเพิ่มสีขาวทาฟเฟต้า เฉพาะในรุ่น S
วัดดวงดี

วัดดวงดี เป็นวัดตั้งอยู่ในเขตตำบลศรีภูมิ อำเภอเมืองเชียงใหม่ จังหวัดเชียงใหม่ เป็นวัดที่มีสถาปัตยกรรมไม้แกะสลักที่สวยงาม 
วัดดวงดีได้รับประกาศเป็นโบราณสถาน เมื่อ 27 ตุลาคม 2524 เล่ม 98 ตอนที่ 177 โดย กรมศิลปากร
วัดดวงดีถูกสร้างขึ้นภายหลังจากพระเจ้ามังรายได้สร้างเมืองเชียงใหม่ระยะเวลาหนึ่ง ซึ่งไม่ปรากฏหลักฐานชัดว่าเป็นผู้ใด ตามความเชื่อนิยมของคนในสมัยบรรพกาลที่มักสร้างวัดไว้ประจำตระกูล เพื่อเป็นพุทธบูชาหรือเพื่อเป็นการไถ่บาปสำหรับเหล่าทหารชั้นผู้ใหญ่ที่ออกไปทำศึกแล้วเข่นฆ่าผู้คนไปเป็นจำนวนมาก
สำหรับวัดดวงดีนั้นแรกเริ่มเดิมทีมีหลายชื่อ เช่น วัดหมากต้นเหนือ, วัดอุดมดี, วัดพนมดี และวัดดวงดีตามลำดับ จากการเล่าขานของคนดั้งเดิมกล่าวไว้ว่า วัดดวงดีนี้เคยใช้เป็นสำนักเรียนสำหรับลูกเจ้าขุนมูลนายในสมัยแต่ก่อน และยังถูกเคยใช้เป็นสถานที่เรียนของนักเรียนยุพราชวิทยาลัยก่อนที่จะมีการก่อตั้ง ก่อสร้างแล้วเสร็จอีกด้วย
ประวัติ.
วัดดวงดีเป็นวัดที่อยู่ใกล้อนุสาวรีย์สามกษัตริย์ ตั้งอยู่ตำบลศรีภูมิ อำเภอเมือง จังหวัดเชียงใหม่ มีเนื้อที่ประมาณ 2 ไร่-งาน 60 ตารางวา ซึ่งประวัติของวัดไม่เป็นที่ปรากฏแน่ชัดนัก
วัดดวงดีมีนามเดิมหลายชื่อ ได้แก่ พันธนุนมดี (Wat Phanthanu-Namadee), วัดอุดมดี (Wat U-domdee), วัดพนมดี (Wat Phanomdee), วันต้นหมากเหนือ (Wat Tonmark-nua)
แต่ไม่ปรากฏหลักฐานว่าสร้างขึ้นเมื่อใด แต่สันนิษฐานว่า วัดดวงดีถูกสร้างโดยมีเจ้านายเมืองเชียงใหม่ผู้หนึ่ง หลังจากที่ พระยามังรายสร้างเมืองเชียงใหม่แล้ว 
วัดดวงดีมีชื่อเสียง เพราะเป็นวัดเก่าแก่แห่งหนึ่งของเมืองเชียงใหม่ ในแต่ละวันมีทั้งชาวไทยและชาวต่างประเทศเข้าเยี่ยมชมเป็นจำนวนมาก  เพราะเหตุว่าชื่อวัดเป็นชื่อมงคล. 
ประวัติ วัดดวงดี ตามหลักฐานที่ทางอดีตเจ้าอาวาส (พระอธิการบุญชู อภิปุญฺโญ) ได้ขอให้คุณปวงคำ ตุ้ยเขียว ค้นคว้าและเรียบเรียงประวัติวัดดวงดี เป็นดังนี้
วัดดวงดีนั้นตามปรากฏหลักฐานข้อมูลที่มีมาหลายชื่อ เช่น วัดพันธุนมดี วัดอุดมดี วัดพนมดี หรือ วัดต้นหมากเหนือ. ในปี 2513 คุณปวงคำได้เป็นผู้ช่วยวิจัยในโครงการวิจัยคำจารึกบนฐานพระพุทธรูป ในตำบลศรีภูมิและตำบลพระสิงห์ โดยมี ดร.ฮันส์ เพนธ์ เป็นหัวหน้า ได้พบคำจารึกบนฐานพระพุทธรูปโลหะองค์หนึ่ง ประดิษฐานอยู่ในวิหาร จารึกด้วยอักษรไทยยวน มีความว่า”สกราชได้ 859 ปีวายสี พระเจ้าตนนีแสนนึงไว้วัดต้นมกเหนือ”  (จ.ศ. 859 พ.ศ. 2039 สมัยพระเจ้ายอดเชียงรายครองเมืองเชียงใหม่) พระพุทธรูปองค์นี้น่าจะไม่มีผู้นำมาจากที่อื่น
แต่สร้างขึ้นในวัดนี้ ซึงมีชื่อเรียกอีกอย่างหนึ่งว่า "วัดต้นมกเหนือ หรือ วัดต้นหมากเหนือ"
วัดดวงดีคงสร้างขึ้นหลังจากพระเจ้ามังรายสร้างเมืองเชียงใหม่แล้ว (สันนิษฐานว่า) คงจะมีเจ้านายเมืองเชียงใหม่คนหนึ่งเป็นผู้คิดสร้างขึ้น.
ในปี พ.ศ. 2304 มีหลักฐานในประวัติเมืองเชียงใหม่ว่า เจ้าอาวาสวัดดวงดีได้รับอาราธนาให้ลาสิกขาบท และอัญเชิญให้เป็นเจ้าครองเมืองเชียงใหม่ เป็นระยะเวลาสั้นๆ จนปี พ.ศ. 2306 ล้านนาไทยรวมทั้งเมืองเชียงใหม่ต้องตกอยู่ภายใต้การปกครองของพม่าอีกครั้ง ลุจุลศักราช 1136 ตรงกับปีพ.ศ. 2317 
เจ้ากาวิละ ซึ่งได้รับการสนับสนุนจากกองทัพพระเจ้ากรุงธนบุรี สามารถยึดเมืองเชียงใหม่คืนจากพม่าได้
เมื่อวันอาทิตย์ขึ้น 15 ค่ำ เดือนห้าเหนือ เมืองเชียงใหม่จึงเจริญรุ่งเรืองจนถึงปัจจุบัน
มีข้อมูลที่น่าสนใจว่า วัดนี้เคยใช้เป็นสำนักเรียนสำหรับลูกเจ้าขุนมูลนายในสมัยก่อน
และยังเคยถูกใช้เป็นสถานที่เรียนของนักเรียนยุพราชวิทยาลัยก่อนที่จะมีการก่อสร้างแล้วเสร็จอีกด้วย
สถานที่ตั้ง.
228 ถ.พระปกเกล้า ตำบลศรีภูมิ อำเภอเมือง จังหวัดเชียงใหม่
พระรามลงสรง

พระรามลงสรง หรือชื่อในภาษาแต้จิ๋วว่า ซาแต๊ปึ่ง  หรือเรียกสั้น ๆ ว่า ซาแต๊  เป็นอาหารจีนชนิดหนึ่งที่ ประกอบด้วยข้าวสวย ผักบุ้งลวก และเนื้อหมู ราดด้วยน้ำราดข้นคล้ายน้ำสะเต๊ะ เป็นอาหารที่นิยมในหมู่ชาวแต้จิ๋วและฮกเกี้ยน ปัจจุบันหารับประทานได้ยากในไทย
ศัพทมูล.
"ซาแต๊ปึ่ง"  เป็นคำแต้จิ๋วที่ทับศัพท์คำว่าสะเต๊ะ (อักษรโรมัน: sate "ซาเต") ที่เป็นคำมลายู-อินโดนีเซีย รวมกับคำว่าปึ่งที่แปลว่าข้าว รวมกันมีความหมายว่า "ข้าวสะเต๊ะ"
ส่วนชื่อ "พระรามลงสรง" เป็นคำเปรียบเปรยถึงผักบุ้งที่มีสีเขียวดั่งผิวกายพระราม ไปลวกในน้ำร้อนเสมือนการอาบน้ำ (คือลงสรง) จึงใช้ชื่อดังกล่าว และยังไม่เป็นที่ทราบว่าใครตั้งชื่อนี้
บางร้านที่ขายอาหารชนิดนี้ยังมีการเรียกที่แตกต่างกัน เช่น หากใส่เส้นหมี่จะเรียกว่า "พระลักษมณ์ลงสรง" หรือเป็นแบบไม่ใส่เส้นจะเรียก "สีดาลงสรง" ก็มี
ประวัติ.
พระรามลงสรงหรือซาแต๊ปึ่งทำขึ้นครั้งแรกโดยชาวจีนเมืองหนานจิง มณฑลเจียงซู บ้างก็ว่าเป็นของชาวแต้จิ๋ว สำหรับรับประทานในครอบครัว ต่อมาได้แพร่หลายเข้าสู่ประเทศไทย สันนิษฐานว่าอาจเข้ามาในรัชกาลสมเด็จพระเจ้ากรุงธนบุรี บ้างก็ว่าเข้ามาในรัชกาลพระบาทสมเด็จพระนั่งเกล้าเจ้าอยู่หัว
พระรามลงสรงมีพื้นฐานมาจากอาหารมุสลิม โดยได้ดัดแปลงการใช้เนื้อวัวเป็นเนื้อหมู ดัดแปลงและตัดทอนเครื่องเทศบางชนิดให้กลิ่นรสอ่อนลง ดังสังเกตได้จากน้ำราดที่หอมมันและหวานเล็กน้อย ต่างจากน้ำราดสะเต๊ะที่กลิ่นและรสชาติเข้มข้นกว่า
ช่วงเวลาที่พระรามลงสรงได้รับความนิยมสูงสุดน่าจะอยู่ราวช่วงปลาย พ.ศ. 2400 จนกระทั่งถึงตอนต้น พ.ศ. 2500 ในเวลานั้นพระรามลงสรงถือเป็นอาหารที่เสมือนกับข้าวแกง สามารถหารับประทานได้ง่ายในย่านชุมชนจีน เช่น เยาวราช, สะพานเหล็ก, วรจักร เป็นต้น
ส่วนประกอบ.
พระรามลงสรงเป็นอาหารจานเดียว ประกอบไปด้วยข้าวสวยหุง โปะหน้าด้วยผักบุ้งลวกสุกและเนื้อหมูหั่นชิ้น จากนั้นราดด้วยน้ำจิ้มสะเต๊ะเข้มข้นที่ทำมาจากถั่วลิสงป่น และราดน้ำพริกเผาลงไป และบีบน้ำมะนาวลงไปเป็นขั้นตอนสุดท้าย
โดยผักที่ใช้นั้นอาจใช้ผักบุ้งหรือผักคะน้าก็ได้ เนื้อหมูก็สามารถเปลี่ยนเป็นเนื้อปลา เช่น ปลากะพง หรือเนื้อกุ้งแทนได้ รวมถึงใช้เส้นหมี่แทนข้าวสวยได้
อวตังสกสูตร

อวตังสกสูตร (IAST,) หรือ พุทธาวตังสกมหาไวปุลยสูตร  เป็นพระสูตรสำคัญของพุทธศาสนาฝ่ายมหายาน และถือเป็นพระสูตรที่มีขนาดยาวที่สุดสูตรหนึ่ง นิกายหัวเหยียนถือพระสูตรนี้เป็นหลัก มีคณาจารย์อธิบายหลักการอันลึกซึ้งมากมาย ทุกวันนี้ นักวิชาการยกย่องเป็นเป็นหนึ่งในพระสูตรที่มีความลึกซึ้งที่สุดสูตรหนึ่งของพุทธศาสนา ในพระไตรปิฎกภาษาจีน จัดอยู่ในหมวดอวตังสกะ (華嚴部) ครอบคลุมหมวดเดียวทั้งหมด เนื่องจากมีขนาดใหญ่โตมโหฬารมาก
ที่มา.
ในระยะกาลระหว่างพุทธปรินิพพานแล้ว 500 ปี พระสูตรอันลึกซึ้งนี้ยังไม่ถึงอันจะแพร่หลายได้ถูกประดิษฐานซ่อนเร้นอยู่ในนาคมณเฑียร ณ เมืองใต้บาดาล จนถึงสมัยท่านคุรุนาคารชุนท่านลงไปเมืองพญานาคท่องพระสูตรนั้นจนจำได้คล่องแคล้วแล้วขึ้นมาแพร่หลายแก่มนุษย์ เชื่อกันว่าพระสูตรนี้มีด้วยกัน 3 ฉบับที่แพร่หลายเป็นฉบับเล็ก ส่วนฉบับใหญ่นั้นมีโศลกนับด้วยอสงไขยโกฏิ
ก่อนแสดงพระสูตรนี้ ณ สถานที่ต่าง ๆ พระพุทธองค์จะทรงเข้าฌานสมาบัติ เรียกว่า "สาครมุทราสมาธิ" (海印三昧) อุปมาดังวายวายุจักสงบนิ่ง หมู่คลื่นเงียบงัน วารีในมหาสาครนิ่งสนิทราวกับผืนกระจก แล้วบัดนั้นสรรพสิ่งทั่วสากลจักรวาลจักสะท้อนลงบนผืนน้ำนิ่งใส เสมือนดั่งพระพุทธองค์ทรงกอปรด้วยคุณอันประเสริฐคือความอันสงบรำงับ แลใสกระจ่างสะท้อนสรรพสิ่งทั้งมวลให้เป็นหนึ่งในพุทธภาวะ และยังทรงปราศจากคลื่นคือปรากฏการณ์แห่งจิตอันความแบ่งเขาแบ่งเรา แบ่งนั่นแบ่งนี่ ด้วยเหตุนี้จึงขนานนามฌานสมาบัตินี้ว่า สาครมุทราสมาธิ เป็นหัวใจแห่งอวตังสกสูตร กล่าวคือ เมื่อจิตสงบรำงับ ก็เหมือนมหาสาครไร้คลื่น จักทราบว่าปรากฏการณ์ทั้งมวลล้วนไม่ผิดอะไรกับคลื่นไหวระลอก แม้นคลื่นน้อยใหญ่จะผิดแผกกันไป แต่ล้วนมีธรรมชาติเดียวกัน คือน้ำทะเลในมหาสาคร 
อนึ่ง สัปตสถาน-นวสันนิบาต (七處九會) คือสถานที่ซึ่งพระสัมมาสัมพุทธเจ้าทรงเข้าฌานสมาบัติสาครมุทราสมาธิ แล้วทรงแสดงอวตังสกสูตรแก่สรรพสัตว์ทั้งหลาย ตั้งแต่โลกมนุษย์จนถึงสวรรค์ชั้นต่าง ๆ การแสดงพระธรรมครั้งต่าง ๆ นั้น ได้กลายมาเป็นอวตังสกสูตร พระสูตรที่ยาวที่สุดสูตรหนึ่งของพุทธศาสนาฝ่ายมหายาน
เนื้อหา.
ต่อไปนี้เป็นเนื้หาโดยสังเขปของอวตังสกสูตร โดยอิงกับ 7 สัปตสถาน - 9 นวสันนิบาต อันเป็นสถานที่แสดงพระสูตรนี้ ต่อไปนี้คือสถานที่และคณะสันนิบาต ซึ่งทรงแสดงพระธรรมเทศนา ซึ่งถือเป็นสังเขปสารบัญของพระสูตรนี้ด้วย โดยมีรายละเอียด ดังนี้
ต้นฉบับ.
ในกาลต่อมาพระคุรุนาคารชุนโพธิสัตว์ หรือนาคารชุนะเดินทางจาริกพบกับภิกษุชราที่ภูเขาหิมาลัย (?) ภิกษุนั้นพาพระนาคารชุนไปยังนาคมณเฑียร เพื่อชมพระสูตรมหายานจำนวนมาก และพบอวตังสกสูตร 3 ฉบับ คือ
ธนัสถา ชาวงษ์

ธนัสถา ชาวงษ์ ชื่อเล่น จอย เป็นนักกีฬาฟุตบอลหญิงทีมชาติไทย ผู้ทำหน้าที่ในตำแหน่งกองหน้า
ปัจจุบัน เธอทำหน้าที่ร่วมสังกัดออสเตอร์ซุนด์ดีเอฟเอฟ ในการแข่งขันฟุตบอลลีกหญิงสวีเดน ดิวิชัน 2 และสามารถแสดงผลงานได้เป็นอย่างดี
ประวัติ.
เดือนกรกฎาคม พ.ศ. 2557 ธนัสถาได้รับเลือกให้เป็นหนึ่งในผู้ทำหน้าที่ร่วมกับฟุตบอลหญิงทีมชาติไทยในการแข่งขันนัดอุ่นเครื่องกับฟุตบอลหญิงทีมชาติเมียนมาร์
และในปีเดียวกันนี้ ธนัสถาได้รับการทาบทามให้เข้าร่วมทีมออสเตอร์ซุนด์ดีเอฟเอฟ ซึ่งเป็นสโมสรชั้นนำในการแข่งขันฟุตบอลลีกหญิงสวีเดน ดิวิชัน 2 ที่ประเทศสวีเดน โดยได้รับการชื่นชมจากหัวหน้าผู้ฝึกสอนของทีมดังกล่าวถึงฝีเท้าและเทคนิคการเล่น ซึ่งในคืนวันที่ 29 สิงหาคม ตามเวลาในประเทศไทย เธอได้ทำหน้าที่ร่วมกับทีมดังกล่าวในตำแหน่งปีกซ้าย โดยได้พบกับทีมโครคอม/ฟาร์เซตส์ ไอเอฟ ที่ซึ่งเธอได้เป็นหนึ่งในผู้ทำประตูชัยของการแข่งขันนัดนี้ ทั้งนี้ ธนัสถาไม่ได้เข้าร่วมการแข่งขันฟุตบอลในเอเชียนเกมส์ 2014 ที่จัดขึ้น ณ ประเทศเกาหลีใต้ เนื่องด้วยเธอกำลังปฏิบัติหน้าที่ร่วมกับสโมสรดังกล่าว
ฟุตบอลเยาวชนชิงแชมป์โลก 1983

ฟุตบอลโลกเยาวชนชิงแชมป์โลก 1983 (;) เป็นการแข่งขันฟุตบอลโลกเยาวชนชิงแชมป์โลกชาติระดับประเทศ ครั้งที่ 4 ซึ่งมีกำหนดจะจัดขึ้นที่ประเทศเม็กซิโก ระหว่างวันที่ 2–19 มิถุนายน พ.ศ. 2526
<templatestyles src="Template:TOC limit/styles.css" />
คีตโลกา

คีตโลกา เป็นละครโทรทัศน์ไทย สร้างครั้งแรกปี พ.ศ. 2557 นำแสดงโดย วงศกร ปรมัตถากร, อัษฎาพร สิริวัฒน์ธนกุล บทประพันธ์ รอมแพง บทโทรทัศน์ แกมบรรจง ผลิตโดย บริษัท มีเดีย สตูดิโอ จำกัด ออกอากาศทางสถานีโทรทัศน์สีกองทัพบกช่อง 7 ผู้กำกับ : ปัญญา ชุ่มฤทธิ์
เรื่องย่อ.
"คีตโลกา" เป็นเรื่องราวของ "อัญมา" คุณหนูเอาแต่ใจลูกสาวคนเดียวของ "อรรณพ" และ "ภรณี" ได้รู้ความจริงอันแสนเจ็บปวดว่า "จิรายุ" คู่หมั้นของเธอซึ่งเป็นญาติกับ "สุคนธรส" เพื่อนรักของอัญมาเป็นเกย์และแอบมีสัมพันธ์ลึกซึ้งกับเลขาของเธอเองเธอจึงตัดสินใจกระโดดสะพานฆ่าตัวตายแต่ระหว่างอยู่ในน้ำเธอกลับไม่อยากตายจึงหมดสติไปและเมื่อฟื้นขึ้นมาเธอพบว่าเธออยู่ในร่างของ "ไอ้อัญ" เด็กส่งยาของนายวินิจหรือ "พี่บัง" เจ้าของค่ายมวยและเป็นลูกสาวของ "อุบล" แม่ค้าขายส้มตำผู้สูญเสีย "รัตน์ เรืองเดช" สามีที่ตายเพราะถูกยิงระหว่างเข้าไปช่วยเด็กคนหนึ่ง
ทางด้านผู้กอง "ภควัต" ตำรวจหนุ่มที่กำลังสืบคดีเกี่ยวกับยาเสพติดได้พบกับอัญมาในร่างของไอ้อัญจึงได้ชักชวนให้มาเป็นสายให้กับตำรวจแต่ระหว่างเป็นสายให้กับผู้กองภควัตอัญมาก็ได้รู้ความจริงว่ารัตน์พ่อของไอ้อัญคือคนที่เข้าไปช่วยชีวิตเด็กในวันนั้นและเด็กคนนั้นก็คือผู้กองภควัตนั่นเอง
อัญมาจึงตัดสินใจกระโดดน้ำอีกครั้งจนกลับมาอยู่ในโลกของความจริงและเริ่มต้นสืบเรื่องราวของเธอจนความจริงเปิดเผยว่าเธอไม่ใช่ลูกสาวแท้ๆของอรรณพและภรณีแต่เป็นลูกสาวของอุบลที่นำมาทิ้งไว้หน้าบ้านของอรรณพหลังจากรัตน์สามีของอุบลถูกยิงตาย
ขณะเดียวกัน "อธิคม" ลูกชายของนายวินิจก็พยายามจีบอัญมาส่วนผู้กองภควัตก็ถูก " สารวัตรกฤษณ์" เพื่อนร่วมทีมหักหลังนำความลับไปบอกนายวินิจทางด้านอัญมาก็ถูกสุคนธรสหักหลัง
เช่นเดียวกันเธอจึงตัดสินใจกระโดดน้ำกลับไปอยู่ในร่างของไอ้อัญและได้ร่วมมือกับผู้กองภควัตในการเกลี้ยกล่อมสารวัตรกฤษณ์จนเกือบจะกลับตัวเป็นคนดีได้สารวัตรกฤษณ์ก็ถูกนายวินิจยิงตายเสียก่อนและทำให้ผู้กองภควัตได้รู้ความจริงว่าผู้ที่ฆ่าพ่อแม่ของผู้กองภควัตก็คือนายวินิจนั่นเอง
ทั้งคู่จึงได้ร่วมมือกันกวาดล้างแก๊งค้ายาของนายวินิจ
และอธิคมเป็นผลสำเร็จ
ชาติชาย เจียมศรีพงษ์

ชาติชาย เจียมศรีพงษ์ (เกิด
6 พฤศจิกายน พ.ศ. 2503) อดีตนายกองค์การบริหารส่วนจังหวัดพิจิตร 6 สมัย เจ้าของสโลแกน "พบง่าย ใช้คล่อง ต้องชาติชาย" เป็นประธานสโมสรฟุตบอลจังหวัดพิจิตร และอดีตประธานสภาจังหวัดพิจิตร
ประวัติ.
ชาติชาย เกิดเมื่อวันที่ 6 เดือนพฤศจิกายน พ.ศ. 2503 ที่ตำบลวังตะกู อำเภอบางมูลนาก จังหวัดพิจิตร
สำเร็จการศึกษาระดับมัธยมศึกษาตอนต้น จากโรงเรียนบางมูลนากภูมิวิทยาคม ระดับมัธยมศึกษาตอนปลาย จากโรงเรียนสวนกุหลาบวิทยาลัย ระดับปริญญาศิลปศาสตรบัณฑิต สาขาการจัดการทั่วไป สถาบันราชภัฏเพชรบูรณ์ และปริญญาศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง
งานการเมือง.
ชาติชาย เข้าสู่การเมืองด้วยการเป็นสมาชิกสภาจังหวัดพิจิตรและสมาชิกสภาองค์การบริหารส่วนจังหวัดพิจิตร เขตเลือกตั้งอำเภอบางมูลนาก 3 สมัย (2533 - 2538, 2538 - 2542 และ 2543 - 2547) ในปี 2536 ได้รับดำรงตำแหน่งรองประธานสภาจังหวัดพิจิตร และในปี 2538 - 2540 ดำรงตำแหน่งประธานสภาจังหวัดพิจิตร อีกทั้งยังดำรงตำแหน่งนายกองค์การบริหารส่วนจังหวัดพิจิตร ตั้งแต่วันที่ 17 ธันวาคม พ.ศ. 2540 ถึง พ.ศ. 2563
เรจอะเกนสต์เดอะแมชชีน

เรจอะเกนสต์เดอะแมชชีน  เรียกสั้น ๆ ว่า RATM เป็นวงดนตรีแร็ปเมทัลชาวอเมริกัน จากลอสแอนเจลิส รัฐแคลิฟอร์เนีย ก่อตั้งขึ้นในปี พ.ศ. 2534 วงประกอบด้วย Zack de la Rocha ทำหน้าที่นักร้องนำหรือนักร้องแร็ป Tim Commerford ทำหน้าที่เล่นกีตาร์เบสและร้องเสียงประสาน Tom Morello เล่นเป็นมือกีตาร์ และ Brad Wilk ทำหน้าที่เป็นมือกลอง พวกเขาได้แรงบันดาลใจมาจากแนวดนตรีเฮฟวีเมทัล รวมทั้งการแสดงแบบฮิปฮอป เช่น Afrika Bambaataa, Public Enemy, Beastie Boys และวงดนตรีชาวเนเธอร์แลนด์ Urban Dance Squad เรจอะเกนสต์เดอะแมชชีน เป็นที่รู้จักเนื่องจากในเพลงมีเนื้อหาเกี่ยวกับในเรื่องการเมืองเป็นส่วนใหญ่ ในปี พ.ศ. 2553 วงมียอดจำหน่ายผลงานมากกว่า 16 ล้านชุดทั่วโลก
กีฬาวอลเลย์บอลในเอเชียนเกมส์ 2014

วอลเลย์บอลในเอเชียนเกมส์ 2014 จัดขึ้น ณ อินช็อน ประเทศเกาหลีใต้ ตั้งแต่วันที่ 20 กันยายน ถึงวันที่ 3 ตุลาคม ค.ศ. 2014 ในการแข่งขันครั้งนี้ มีทีมชายเข้าแข่งขัน 16 ทีม และทีมหญิงเข้าแข่งขัน 9 ทีม โดยทุกแมตช์จัดได้ขึ้นที่ซงริมยิมเนเซียม และอันซันซังรกซูยิมเนเซียม
ทีมที่ผ่านการคัดเลือก.
ในร่ม.
การคัดเลือกทีมเข้าแข่งขันจัดขึ้น ณ วันที่ 21 สิงหาคม ค.ศ. 2014 ที่เมืองอินช็อน
ทีมชาย.
ได้มีการแบ่งทีมที่ผานการคัดเลือกออกเป็น 4 สาย
<templatestyles src="Col-begin/styles.css"/>
ทีมหญิง.
ได้มีการแบ่งทีมที่ผานการคัดเลือกออกเป็น 2 สาย
<templatestyles src="Col-begin/styles.css"/>
ฟุตบอลทีมชาติคอซอวอ

ฟุตบอลทีมชาติคอซอวอ  เป็นทีมฟุตบอลระดับทีมชาติจากประเทศคอซอวอ อยู่ภายใต้การดูแลของสหพันธ์ฟุตบอลคอซอวอที่ก่อตั้งในยูโกสลาเวีย ซึ่งไม่เคยประสบความสำเร็จในระดับนานาชาติ
ในเดือนพฤษภาคม ปี 2016 สมาคมฟุตบอลคอซอวอได้เป็นสมาชิกของยูฟ่าอย่างเป็นทางการจากการโหวตของบรรดาสมาชิก ด้วยคะแนนสุดเฉียดฉิว 28-24 ซึ่งต่อมาในเดือนเดียวกัน ฟีฟ่าได้จัดประชุมเพื่อรับคอซอวอเป็นสมาชิก โดยการลงคะแนนเสียงของสมาชิกเมื่อวันที่ 13 พฤษภาคม ปี 2016 ที่เม็กซิโก ได้ผ่านความเห็นชอบให้คอซอวอเข้าเป็นสมาชิกของฟีฟ่า ด้วยคะแนนเสียง 141 ต่อ 23 ทำให้คอซอวอได้เป็นสมาชิกของฟีฟ่าลำดับที่ 210 และมีสิทธิ์ลงแข่งขันในฟุตบอลโลกรอบคัดเลือก
พระแม่อันทาล

พระแม่อาณฑาฬ  หรือพระแม่อันทาล  ถือเป็นอีกรูปหนึ่งแห่งองค์พระแม่ภูเทวี ตามประวัติของนาง ส่วนมากจะกล่าวถึงความซื่อสัตย์และจงรักภักดีแก่องค์พระนารายณ์ และการได้มอบชีวิตและจิตวิญญาณถวายแก่พระนารายณ์ 
เทวตำนาน.
ในหมู่บ้านหนึ่งใกล้กับนครมาดูไรซึ่งอยู่ในรัฐทมิฬนาฑูมีพรามหณ์คนหนึ่ง นามว่า วิษณุสิทธา มีหน้าที่ในการจัดหาดอกไม้เพื่อไปถวายแก่เหล่าเทพที่วัดศรีเวลิปธุ วันหนึ่งขณะที่พราหมณ์ผู้นี้ปฏิบัติหน้าที่เหมือนทุกวัน บังเอิญไปพบกับเด็กทารกหญิงผู้หนึ่งอยู่บริเวณใต้ต้น ตุลสี พราหมณ์คนนี้แต่แรกเริ่มเดิมทีไม่มีครอบครัว คือไม่มีบุตร ไม่มีภรรยา พรามหณ์จึงคิดว่า พระเป็นเจ้าทรงเมตตาประทานเด็กผู้นี้มาให้ จึงเลี้ยงดูเด็กหญิงผู้นี้เป็นอย่างดี พราหมณ์ตั้งชื่อให้เด็กทารกนี้ว่า "โกไดย์" ซึ่งแปลความหมายได้สองอย่าง คือ สวนที่สวยงาม และอีกความหมายคือ ของขวัญจากพระเป็นเจ้า ด้วยความที่เด็กน้อยผู้นี้อาศัยกับพราหมณ์ หาดอกไม้ถวายพระเจ้า ขับร้องเพลงถวายแก่พระผู้เป็นเจ้าอยู่เป็นประจำ ด้วยการเลี้ยงดูเช่นนี้ทำให้เด็กมีความผูกพันกับพระเป็นเจ้าเป็นอย่างมาก พรามหณ์ก็ได้สอนวิชาความรู้ทุกอย่างให้กับ Godai นางเริ่มแต่งบทเพลงและขับร้องถวายต่อพระกฤษณะ อันเป็นเทพเจ้าที่เธอรักยิ่ง ยิ่งท่านพรามหณ์สอนเกี่ยวกับองค์พระวิษณุเทพและหลักปรัชญาต่างๆ เกี่ยวกับพระองค์ ซึ่งนางก็มีความสนใจและใส่ใจเป็นพิเศษจนน่าประหลาดใจ เธอจินตนาการต่างๆ นาๆ ว่าตนเป็นคู่รักกับพระเป็นเจ้า จนตัวเธอเองลุ่มหลงว่าจะได้แต่งงานกับพระเป็นเจ้าจริงๆ
และเนื่องจากพรามหณ์คนนี้มีหน้าที่จัดหาดอกไม้ไปถวายแก่พระเป็นเจ้าทุกวัน นางจึงฝากพราหมณ์นำผ้าไปถวายต่อพระวิษณุทุกวันเช่นกัน จนวันหนึงพราหมณ์สังเกตเห็นเส้นผมของนางติดไปกับผ้าที่ถวาย ซึ่งตามประเพณีถือเป็นการผิดมหันต์ที่นำของใช้แล้ว หรือไม่บริสุทธิ์ถวายต่อพระเป็นเจ้า พราหมณ์จึงได้จัดเครื่องถวายชุดใหม่เพื่อเป็นเครื่องขอขมาในความผิดต่อพระวิษณุเทพ แล้วคืนนั้นเองพรามหณ์ก็ฝันว่า พระวิษณุ มากล่าวกับตนว่า เหตุใดท่านจึงเปลี่ยนเครื่องถวาย ไม่ใช้เครื่องถวายที่บุตรีท่านนำมาถวายเราเช่นดังเดิม พราหมณ์รู้ได้ทันทีถึงความผูกพันระหว่างบุตรที่ตนนำมาเลี้ยงและองค์พระวิษณุเทพ ตั้งแต่นั้นมาจึงให้นางถวายผ้าเหมือนเช่นเดิม และ นางจึงเป็นที่รู้จักในนาม อัลดาล ซึ่งแปลว่า ผู้อยู่เหนือกฏแห่งพระเป็นเจ้า (คือสามารถถวายของที่คนทั่วไปคิดว่าไม่ควรได้)
เมื่อถึงเวลาอันควรที่อัลดาลจะต้องแต่งงาน ท่านพราหมณ์ก็ได้หาคู่และเตรียมพิธีแต่งงานให้ แต่นางก็ยืนยันว่านางจะไม่แต่งงานกับใครนอกจากนอกจากพระเป็นเจ้าเท่านั้น คืนนั้นเองพระนารายณ์ (นามหนึ่งของพระวิษณุ) มาเข้าฝันกับพราหมณ์วิษณุสิทธาว่า ให้ส่งนางไปยังวัดศรีรังครัมซึ่งเป็นที่ๆเราอยู่ ให้นางแต่งภูษาอันงดงามเพื่อเข้าพิธีอภิเสกกับเรา และนางจะอยู่กับเราตลอดกาล พราหมณ์วิษณุสิทธาทั้งดีใจ ทั้งเสียใจ ที่ดีใจก็พระบุตรที่ชุบเลี้ยงมาของตนจะได้ไปรับใช้พระเป็นเจ้าดังที่นางฝันเกือบตลอดทั้งชีวิต และที่เสียใจคือ เค้าต้องเสียบุตรอันเป็นที่รักไปอย่างไม่มีวันกลับแน่นอน การแต่งงานก็เริ่มขึ้นโดยการจัดแต่งขบวนรถเพื่อส่งนางไปยังวัดศรีรังครัมเพื่อถวายนางแก่พระเป็นเจ้า นางลุกลี้ลุกลนเป็นอย่างยิ่งเมื่อทราบว่าจะได้อยู่กับพระองค์อันเป็นที่รัก เมื่อขบวนถึงวัดนางก็วิ่งเข้าไปในเปลวไฟที่ประกอบพิธียัญญะ จนล่างของเธอเหลือเพียงเถ้าธุลี อายุทั้งสิ้นที่เธอใช้ชีวิตอยู่บนโลกเพียง 15 ปีเท่านั้นจากนั้นมาพระนางก็ได้รับการยกย่องเป็นศักติพระองค์หนึ่งแห่งองค์พระวิษณุเทพตั้งแต่นั้นเป็นต้นมา
Astronotus crassipinnis

Astronotus crassipinnis เป็นปลาน้ำจืดชนิดหนึ่ง จัดอยู่ในวงศ์ปลาหมอสี (Cichlidae)
เป็นปลาที่ใกล้เคียงกับปลาออสการ์ ("A. ocellatus") ซึ่งเป็นปลาหมอสีที่นิยมเลี้ยงกันเป็นปลาสวยงามมาอย่างยาวนาน ด้วยเป็นปลาที่อยู่ในสกุลเดียวกัน มีการกระจายพันธุ์ในแม่น้ำในทวีปอเมริกาใต้ เช่น แม่น้ำปารากวัย สเวน ออสการ์ คูลเลนเดอร์ นักมีนวิทยาชาวสวีเดนรายงานว่าพบในตอนบนของแม่น้ำแอมะซอน ในเขตประเทศเปรูด้วย
มีลักษณะคล้ายกับปลาออสการ์ แต่มีสีพื้นลำตัวสีคล้ำกว่า และไม่มีจุดบนหลังเหมือนปลาออสการ์ มีลักษณะเด่น คือ มีแถบพาดยาวที่บริเวณหลังครีบอก และมีสีค่อนข้างสว่าง ซึ่งไม่พบในปลาออสการ์ หรือพบก็ไม่เป็นรูปร่างที่ชัดเจน นอกจากนี้แล้วยังแตกต่างกันที่จำนวนของเกล็ดและจำนวนของก้านครีบอ่อน
ขนาดใหญ่ที่สุดวัดได้ 9.4 นิ้ว และอาจจะมีขนาดใกล้เคียงกับปลาออสการ์
นิยมเลี้ยงเป็นปลาสวยงาม แต่นับว่าเป็นปลาชนิดที่หาได้ค่อนข้างยาก
โดยที่ชื่อวิทยาศาสตร์คำว่า "Crassipinnis" มาจากภาษากรีกคำว่า "fat fat" และ "Pinna" หมายถึง "ปลา"
นอตอะโลน (เพลงลิงคินพาร์ก)

"นอตอะโลน"  เป็นเพลงที่แต่งและบันทึกโดยวงดนตรีร็อกชาวอเมริกัน ลิงคินพาร์ก จากอัลบั้มรวมเพลงชุดแรก "ดาวน์โหลดทูโดเนตฟอร์เฮติ" (Download to Donate for Haiti) เป็นซิงเกิลที่ 21 ของวง ซึ่งออกจำหน่ายในวันที่ 21 ตุลาคม พ.ศ. 2554 โดยเพลงนี้ออกเผยแพร่มาก่อนหน้านี้แล้วในวันที่ 19 มกราคม พ.ศ. 2553
ข้อมูลพื้นฐาน.
"นอตอะโลน" เป็นเพลงอิเล็กทรอนิกส์ โดยเพลงที่อยู่ในอัลบั้ม"อะเทาซันด์ซันส์"ซึ่งเป็นสตูดิโออัลบั้มชุดที่สี่ของวงนั้น มีรากฐานของแนวเพลงมาจากเพลงนี้ ไมค์ ชิโนดะ และ ริก รูบิน ได้ร่วมกันออกซิงเกิลนี้ และเป็นซิงเกิลเพียงซิงเกิลเดียวในอัลบั้มรวมเพลง "ดาวน์โหลดทูโดเนตฟอร์เฮติ" เป็นแทร็กลำดับแรกในอัลบั้ม โดยเพลงนี้ยังได้รวมอยู่ในอัลบั้ม "ดาวน์โหลดทูโดเนตฟอร์เฮติ V2.0" ซึ่งเป็นอัลบั้มภาคต่ออีกด้วย และวงได้แต่งเพลงบรรเลงลงในอัลบั้มรวมเพลงภาคต่ออัลบั้มสามในชื่อว่า "Issho Ni" ในอัลบั้ม "ดาวน์โหลดทูโดเนต: สึนามิรีลีฟ" เพลง "นอตอะโลน" ทำเงินเพื่อบริจาคให้กับประเทศเฮติได้มากกว่า 148,350 ดอลลาร์สหรัฐ
มิวสิกวิดีโอ.
มิวสิกวิดีโอของเพลงนี้ออกเมื่อวันที่ 2 มีนาคม พ.ศ. 2553 ในยูทูบ ไอทูนส์ และมายสเปซ กำกับโดย Bill Boyd เป็นมิวสิกวิดีโอที่รวมภาพจากโศกนาฏกรรมและวิกฤตที่เกิดขึ้นหลังจากเหตุการณ์แผ่นดินไหวในประเทศเฮติ จากวิดีโอแสดงให้เห็นการช่วยเหลือเหล่าผู้รอดชีวิตที่ติดอยู่ในซากอาคารที่ถล่มเนื่องมาจากแผ่นไหว มีผู้คนบาดเจ็บและเสียชีวิตหลายราย และได้รับการช่วยเหลือจากประเทศสหรัฐเมริกา ในการจัดหาอาหาร น้ำ และที่อยู่อาศัย ในวิดีโอแสดงลิงคินพาร์กที่กำลังอยู่ในช่วงบันทึกเพลงโดยมี เชสเตอร์ เบนนิงตัน กำลังบันทึกเสียงร้อง ไมค์ ชิโนดะ และ แบรด เดลสัน เป็นผู้กำกับและประพันธ์เพลง
รายชื่อเพลง.
เพลงทั้งหมดแต่งโดยลิงคินพาร์ก
สมเด็จพระไชยเชษฐาที่ 1 (พระไชยเชษฐา)

พระไชยเชษฐาที่ 1 (เขมร: ព្រះបាទជ័យជេដ្ឋាទី១) เป็นพระมหากษัตริย์กัมพูชาและเป็นพระราชโอรสของสมเด็จพระบรมราชาที่ 4 (นักพระสัตถา) พระราชสมภพเมื่อ พ.ศ. 2118 ครั้นเมื่อปี พ.ศ. 2127 สมเด็จพระบรมราชาที่ 4 (นักพระสัตถา)พระราชบิดาอภิเษกให้เป็นพระมหากษัตริย์ครองราชย์พร้อมกันตั้งแต่ พ.ศ. 2127 - 2129 โดยทรงแต่งตั้งพระราชโอรส 2 พระองค์ให้ขึ้นเป็นกษัตริย์พร้อมกันคือ พระไชยเชษฐาที่ 1 และพระบรมราชาที่ 5 ทำให้ขณะนั้นมีพระมหากษัตริย์ครองราชย์พร้อมกันถึง 3 พระองค์ พงศาวดารกัมพูชาฉบับพระองค์นพรัตน์ระบุว่าสมเด็จพระบรมราชาที่ 4 (นักพระสัตถา)ทรงเสียพระสติ เสวยแต่น้ำจัณฑ์ไม่สนใจในราชกิจ และทรงมีพระอารมณ์แปรปรวนจึงให้พระโอรสทั้ง 2 พระองค์ออกว่าราชการแทนอยู่ก่อนแล้ว
ต่อมาเมื่อปี พ.ศ. 2136 สมเด็จพระนเรศวรมหาราชได้ยกทัพเข้ามาตีเมืองละแวกแตกทรงกุมตัวพระบรมราชาที่ 7พระอนุชาของสมเด็จพระบรมราชาที่ 4 (นักพระสัตถา)ที่อาสาอยู่รักษาพระนครกลับไปอาณาจักรอยุธยาด้วยส่วนพระไชยเชษฐาที่ 1 พระองค์ได้เสด็จหนีไปพร้อมพระราชบิดา และพระบรมราชาที่ 5ไปประทับที่เมืองสตรึงแตรง ทรงประชวรด้วยโรคไข้ป่าสิ้นพระชนม์พร้อมด้วยสมเด็จพระบรมราชาที่ 4(นักพระสัตถา)เมื่อ พ.ศ. 2139 ส่วนพระบรมราชาที่ 5 ทรงปลอดภัย
มาลีเริงระบำ

มาลีเริงระบำ เป็นบทประพันธ์-บทโทรทัศน์โดย นันทวรรณ รุ่งวงศ์พาณิชย์ ออกอากาศทุกวันพุธ–วันพฤหัสบดี เวลา 20:15–22:45 น. ทางช่อง 3 เอชดี ในปี พ.ศ. 2557 เริ่มตอนแรกวันพฤหัสบดีที่ 2 ตุลาคม พ.ศ. 2557–พฤหัสบดีที่ 20 พฤศจิกายน พ.ศ. 2557 นำแสดงโดย ยุกต์ ส่งไพศาล, ธัญชนก กู๊ด กำกับการแสดงโดย สำรวย รักชาติ
เส้นใยคาร์บอน

เส้นใยคาร์บอน  หรือไฟเบอร์แกรไฟต์ แกรไฟต์คาร์บอน หรือ CF เป็นวัสดุทางวิทยาศาสตร์ที่มีคาร์บอนเป็นองค์ประกอบอย่างน้อยร้อยละ 90 โดยเส้นใยคาร์บอนจะมีขนาดของเส้นผ่านศูนย์กลาง 5-10 ไมโครเมตร
ในการผลิตเส้นใยคาร์บอน คาร์บอนอะตอมจะถูกผูกมัดร่วมกันในผลึกจำนวนมากหรือน้อยตามแนวขนานกับแกนยาวของเส้นใยเป็นแนวคริสตัล โดยให้อัตราส่วนความแข็งแรงของเส้นใยต่อปริมาณสูง (ทำให้มันแข็งแกร่งสำหรับขนาดของมัน) เส้นใยคาร์บอนหลายพันเส้นจะถูกรวมเข้าด้วยกันในรูปแบบกลุ่มเส้นใยซึ่งอาจจะถูกนำมาใช้ด้วยตัวมันเองหรือทอเป็นผ้า
คุณสมบัติของเส้นใยคาร์บอนคือ มีความแข็งแรงสูง ต้านทานแรงดึงสูง น้ำหนักเบา ทนต่อสารเคมีสูง ทนต่ออุณหภูมิสูง และอัตราการขยายตัวต่อความร้อนต่ำ เส้นใยคาร์บอนจึงเป็นวัสดุที่ได้รับความนิยมมากในอุตสาหกรรมการบินและวิศวกรรมอวกาศ การทหาร มอเตอร์สปอร์ต และการแข่งขันกีฬาอื่นๆ แต่เส้นใยคาร์บอนมีราคาค่อนข้างสูงเมื่อเทียบกับเส้นใยชนิดอื่น อาทิ เส้นใยแก้วหรือเส้นใยพลาสติก
เส้นใยคาร์บอนมักจะใช้ร่วมกับวัสดุอื่นๆ ในรูปแบบคอมโพสิท ซึ่งจะเรียกว่า "คาร์บอนไฟเบอร์เสริมโพลิเมอร์" แต่มักจะเรียกสั้นๆ ว่า "คาร์บอนไฟเบอร์" มากกว่า ซึ่งมีอัตราส่วนความแข็งแรงต่อน้ำหนักที่สูงมากและมีความแข็งมากแม้ว่าจะค่อนข้างเปาะ อย่างไรก็ตามเส้นใยคาร์บอนจะประกอบด้วยวัสดุอื่นๆ เช่นเดียวกับแกรไฟต์ในรูปแบบคาร์บอน-คาร์บอนซึ่งมีความทนทานต่อความร้อนสูงมาก
ทรงธรรม โชคคณาพิทักษ์

พลอากาศเอก ทรงธรรม โชคคณาพิทักษ์ (ACM Songtam Chokkanapitag) (13 ธันวาคม พ.ศ. 2497-) ปัจจุบันดำรงตำแหน่งสมาชิกสภานิติบัญญัติแห่งชาติ (ประเทศไทย) พ.ศ. 2557 อดีตรองปลัดกระทรวงกลาโหม 
ประวัติ.
พลอากาศเอก ทรงธรรม โชคคณาพิทักษ์ เกิดวันที่ 13 ธันวาคม พ.ศ. 2497 ที่อำเภอเกาะสมุย จังหวัดสุราษฎร์ธานี เป็นบุตรของ นายเท้ง และนางลิว โชคคณาพิทักษ์ เป็นบุตรชายคนสุดท้องจากพี่น้องทั้งหมด 5 คน
ชีวิตส่วนตัว สมรสกับ นางอนรรฆมณี โชคคณาพิทักษ์ (สกุลเดิม หาญปรีชา) ปัจจุบันทำงานที่ธนาคารแห่งประเทศไทย
สกุลแร้ง

สกุลแร้ง ("Gyps") เป็นนกล่าเหยื่อในวงศ์ Accipitridae จัดเป็นแร้งโลกเก่าสกุลหนึ่ง 
เป็นแร้งที่พบได้ทั่วไป มีส่วนหัวโล้นเลี่ยน มีช่วงปีกกว้างและมีขนสีเข้มส่วนใหญ่ เมื่อเวลาจะกินอาหารซึ่งได้แก่ ซากศพต่าง ๆ จะไล่นกชนิดอื่น หรือสัตว์อื่นให้พ้นไปจากอาหาร โดยใช้วิธีหาอหาารจากสายตาเมื่อยามบินวนบนท้องฟ้า พบกระจายพันธุ์ในเขตร้อนหรือเขตอบอุ่นของซีกโลกเก่า
เมื่อเทียบกับแร้งสกุลอื่น แร้งในสกุลนี้มีขนรอบลำคอค่อนข้างมีลักษณะนุ่มครอบคลุม เชื่อว่ามีเพื่อควบคุมอุณหภูมิ
ฟอสซิล.
ฟอสซิลของแร้งในสกุลนี้ พบในตอนกลางและตอนปลายของยุคไพลสโตซีนทั่วตอนกลางและตะวันออกของเมดิเตอร์เรเนียน ในชนิด "G. melitensis" และชนิด "G. bochenskii" พบในตอนปลายของยุคไพลโอซีนในบัลแกเรีย
ก้ามกุ้งดอย

ก้ามกุ้งดอย ชื่อวิทยาศาสตร์: "Begonia puttii" เป็นพืชล้มลุกขนาดเล็กในสกุลก้ามกุ้ง วงศ์ Begoniaceae มีหัวติดอยู่หินปูน โคนใบเว้ารูปหัวใจ มีขนมาก เส้นแขนงใบนูนเด่นชัดที่ด้านล่างของใบ ดอกช่อสีชมพู ออกดอกเดือนกรกฎาคม – กันยายน พบตามเขาหินปูนในภาคเหนือตอนบน พบครั้งแรกที่ดอยเชียงดาว จังหวัดเชียงใหม่ โดยนายพุด ไพรสุรินทร์ เมื่อ 6 ตุลาคม พ.ศ. 2469 ชื่อสปีชีส์ตั้งเป็นเกียรติให้แก่ผู้ค้นพบ หน้า 126
วงศ์ดาดตะกั่ว

วงศ์ดาดตะกั่ว หรือ  เป็นวงศ์ของพืชมีดอกมีสมาชิกประมาณ 1400 สปีชีส์ พบในเขตกึ่งเขตร้อนทั้งโลกเก่าและโลกใหม่ พืชในวงศ์นี้มีสองสกุลคือ  และอีกสกุลหนึ่งคือ  ซึ่งเป็นพืชท้องถิ่นของหมู่เกาะฮาวาย และมีสปีชีส์เดียว สกุล  ปัจจุบันถูกลดป็นส่วนหนึ่งของสกุล Begonia ตามข้อมูลทางชีววิทยาระดับโมเลกุล
วัดศรีสัจจาวาส

วัดศรีสัจจาวาส ตั้งอยู่เลขที่ 292/1 บ้านคลองตะเคียน หมู่ 3 ตำบลบ้านลำ อำเภอวิหารแดง จังหวัดสระบุรี 18150 สังกัดคณะสงฆ์ธรรมยุติกนิกาย มีเนื้อที่ 12 ไร่ 3 งาน 28 ตรางวา โฉนที่ดินหมายเลข 31263 น.ส 3 ก. เลขที่ (น.ส. 4 จ.) 31264
ประวัติวัด.
วัดศรีสัจจาวาส แต่เดิมชื่อที่ชาวบ้านรู้จัก "(วัดคลองตะเคียน)" สร้างเมื่อ พ.ศ. 2499 เป็นวัดในสังกัดคณะสงฆ์ธรรมยุติกนิกาย[] พื้นที่ตั้งวัดเป็นพื้นที่เนินภูเขา ได้เปลียนชื่อมาเป็น วัดศรีสัจจาวาส ได้รับประกาศแต่งตั้ง เมื่อวันที่ 17 สิหาคม พ.ศ. 2514 มีนายเรียบ แจ้งสัจจา และนายผ่อน พิมพ์ศิริ เป็นผู้อุปถัมภ์ บริจากที่ดินสร้างวัดศรีสัจจาวาส วัดได้รับพระราชทานวิสุงคาม เมื่อวันที่ 10 พฤศจิกายน 2515
จรณชัย ศัลยพงษ์

จรณชัย ศัลยพงษ์ (ชื่อเล่น: น้อง, รณ) ผู้อำนวยการฝ่ายบรรษัทสัมพันธ์ บริษัท ซันโทรี่ เป๊ปซี่โค เบเวอเรจ (ประเทศไทย) จำกัด อดีตผู้ประกาศข่าว สถานีโทรทัศน์สีกองทัพบกช่อง 7 และเป็นอดีตอาจารย์ประจำคณะนิติศาสตร์ จุฬาลงกรณ์มหาวิทยาลัย
ประวัติ.
จรณชัย ศัลยพงษ์ เกิดเมื่อวันที่ 11 สิงหาคม พ.ศ. 2501 จบการศึกษาระดับปริญญาตรี (นิติศาสตรบัณฑิต) จากคณะนิติศาสตร์ จุฬาลงกรณ์มหาวิทยาลัย เมื่อปี พ.ศ. 2522 เขาจบการศึกษาด้วยคะแนนเกียรตินิยม หลังจากนั้น จึงเดินทางไปศึกษาต่อปริญญาโทด้านกฎหมายที่ Tulane University รัฐลุยเซียนา สหรัฐอเมริกา จบการศึกษาเมื่อปี พ.ศ. 2526 หลังจบการศึกษาจากสหรัฐอเมริกาแล้ว จึงได้กลับมารับราชการเป็นอาจารย์สอนอยู่ที่คณะนิติศาสตร์ซึ่งเขาเคยศึกษา และเขายังได้ศึกษาต่อในระดับปริญญาโทครั้งที่ 2 คณะนิติศาสตร์ จุฬาลงกรณ์มหาวิทยาลัย จนจบการศึกษาเมื่อปี พ.ศ. 2528
จนกระทั่งในปี พ.ศ. 2535 จักรพันธุ์ ยมจินดา ผู้ประกาศข่าวช่วงข่าวภาคค่ำ สถานีโทรทัศน์สีกองทัพบกช่อง 7 ได้ลาออกเนื่องจากเหตุการณ์พฤษภาทมิฬ ซึ่งเกิดขึ้นเมื่อเดือนพฤษภาคมในปีนั้น โดยมีสาเหตุมาจากจักรพันธุ์ได้ทำหน้าที่อ่านประกาศของคณะรักษาความสงบเรียบร้อยแห่งชาติ (รสช.) เป็นเหตุให้ประชาชนไม่พอใจกับการกระทำดังกล่าวของจักรพันธุ์ ทำให้ตำแหน่งผู้ประกาศข่าวชายในช่วงข่าวภาคค่ำขณะนั้นว่างลง ทางสถานีโทรทัศน์สีกองทัพบกช่อง 7 จึงได้เชิญให้จรณชัย ศัลยพงษ์ อาจารย์ประจำคณะนิติศาสตร์ จุฬาลงกรณ์มหาวิทยาลัย เข้ามาทำหน้าที่ผู้ประกาศข่าวแทนที่จักรพันธุ์ซึ่งลาออกไป เขาได้เริ่มหน้าที่ดังกล่าวเป็นครั้งแรกเมื่อวันที่ 30 มิถุนายน พ.ศ. 2535 เขาได้อ่านคู่กับศันสนีย์ นาคพงศ์ ซึ่งถือได้ว่าเป็นผู้ประกาศข่าวหญิงที่ได้รับความนิยมมากที่สุดในยุคสมัยนั้น และไม่นานนัก จรณชัยก็กลายเป็นผู้ประกาศข่าวชายที่มีชื่อเสียงของสถานีไปโดยปริยาย ด้วยน้ำเสียงและสำเนียงการอ่านที่เป็นเอกลักษณ์ โดยเฉพาะพุทธศาสนสุภาษิตช่วงท้ายภาคค่ำ ซึ่งเขาสามารถอ่านออกเสียงภาษาบาลีและภาษาสันสกฤตได้อย่างถูกต้อง แต่ถึงอย่างไรก็ตาม ตลอดเวลาที่เขาทำหน้าที่ผู้ประกาศข่าว เขาก็ยังคงเป็นอาจารย์อยู่ที่คณะนิติศาสตร์ จุฬาลงกรณ์มหาวิทยาลัย เช่นเดิม 
หลังจากที่ศันสนีย์ นาคพงศ์ ยุติบทบาทหน้าที่ผู้ประกาศข่าวของสถานีโทรทัศน์สีกองทัพบกช่อง 7 จรณชัยก็ยังคงทำงานผู้ประกาศข่าวต่อไป เขาได้อ่านคู่กับผู้ประกาศข่าวหญิงอีกหลายคน เช่น นิลาวัณย์ พาณิชย์รุ่งเรือง, ศุภรัตน์ นาคบุญนำ, ศศินา วิมุตตานนท์, อภิสมัย ศรีรังสรรค์
นับตั้งแต่ปี พ.ศ. 2544 เป็นต้นมา จรณชัยเริ่มห่างหายไปจากจอโทรทัศน์ เขายังคงทำหน้าที่ผู้ประกาศข่าวอยู่ แต่ปรากฏตัวไม่บ่อยครั้งนัก และนับตั้งแต่ปี พ.ศ. 2549 เขาเริ่มปรากฏตัวในจอโทรทัศน์น้อยครั้งลงเรื่อยๆ ก่อนจะยุติบทบาทผู้ประกาศข่าวอย่างถาวรในปี พ.ศ. 2551
ปัจจุบัน จรณชัย ศัลยพงษ์ ได้ยุติบทบาทการเป็นอาจารย์ของคณะนิติศาสตร์ จุฬาลงกรณ์มหาวิทยาลัย เป็นที่เรียบร้อยแล้ว และในปัจจุบัน เขาได้ดำรงตำแหน่งเป็นผู้อำนวยการฝ่ายบรรษัทสัมพันธ์ บริษัท ซันโทรี่ เป๊ปซี่โค เบเวอเรจ (ประเทศไทย) จำกัด นอกจากนี้ เขายังเป็นหนึ่งในคณะกรรมการของสมาคมอุตสาหกรรมเครื่องดื่มไทย
เกวิน ฮอยต์

เกวิน แอนดรูว์ ฮอยต์ (เกิด 6 มิถุนายน ค.ศ.1990 ที่เกรเทอร์ลอนดอน ประเทศอังกฤษ) เป็นนักฟุตบอลทีมชาติตรินิแดดและโตเบโกเชื้อสายอังกฤษ ปัจจุบันเล่นในตำแหน่งกองหลังให้กับสโมสรเมดสโตน ยูไนเต็ด ในเนชันนัลลีก ประเทศอังกฤษ
โดย เกวิน ฮอยต์ เป็นลูกชายของ "เวนดี้ ฮอยต์" นักวิ่งหญิงทีมชาติสหราชอาณาจักรที่เคยลงแข่งขันในกีฬาโอลิมปิกฤดูร้อน 1976 ที่เมืองมอนทรีออล ประเทศแคนาดา รวมถึงติดทีมชาติอังกฤษและคว้าเหรียญทองในกีฬาคอมมอนเวลธ์เกมส์ ในปี 1982 ที่เมืองบริสเบน ประเทศออสเตรเลีย อีกทั้งพี่ชายของเขา "จัสติน ฮอยต์" ยังเป็นกองหลังทีมชาติตรินิแดดและโตเบโก ที่เล่นให้กับสโมสรฟุตบอลดาเกแนมแอนด์เรดบริดจ์
การลงเล่นในระดับสโมสร.
อาร์เซนอล.
เกวิน ฮอยต์ เข้าสู่ศูนย์ฝึกเยาวชนของสโมสรอาร์เซนอล ตั้งแต่อายุ 9 ขวบ และสามารถทำผลงานได้ดีในทีมชุดเยาวชน 18 ปี และในทีมสำรอง โดยเคยเป็นกัปตันทีมชุดเยาวชน 18 ปี ในฤดูกาล 2006-2007 ต่อมาได้เซ็นสัญญาเป็นนักฟุตบอลอาชีพกับสโมสรในปี 2007 โดยในปีดังกล่าว เกวิน ฮอยต์ มักจะมีชื่อเป็นตัวสำรองในการแข่งขันฟุตบอลถ้วยเช่นเอฟเอคัพ และ ลีกคัพ แต่ไม่ได้ถูกส่งลงสนาม
ฤดูกาล 2008-2009.
ในฤดูกาล 2008-2009 เขาได้ลงสนามให้ทีมชุดใหญ่เป็นครั้งแรกในเกมส์ลีก คัพ ที่พบกับสโมสรเชฟฟิลด์ ยูไนเต็ด ในวันที่ 23 กันยายน ค.ศ. 2008 โดยแมตช์นั้นเขาลงเล่นในตำแหน่งแบ็คขวา จนครบ 90 นาที และจบลงที่ชัยชนะ 6-0 ของอาร์เซนอล ต่อมาเขาได้ลงเล่นพรีเมียร์ลีกเป็นนัดแรก ในวันที่ 22 พฤศจิกายน ค.ศ. 2008 โดยเป็นการพบกับทีมแมนเชสเตอร์ซิตี ที่สนามซิตี้ ออฟ แมนเชสเตอร์ สเตเดี้ยม แต่ทีมของเขากลับออกไปแพ้ถึง 0-3
วันที่ 31 ธันวาคม ปี 2008 เกวิน ฮอยต์ ตกลงย้ายไปเล่นในลีกเดอะ แชมเปียนชิพ กับสโมสรวัตฟอร์ด ภายใต้การคุมทีมของเบรนดัน ร็อดเจอส์ ด้วยสัญญายืมตัวจนจบฤดูกาล
ฤดูกาล 2009-2010.
เดือนตุลาคม ปี 2009 เกวิน ฮอยต์ ย้ายมาเล่นในฟุตบอลลีกวัน กับทีมไบรท์ตัน แอนด์ โฮฟ อัลเบี้ยน ด้วยสัญญายืมตัวระยะสั้นเพียง 1 เดือน แต่เมื่อหมดสัญญายืมตัวที่ทำไว้ในตอนแรก ทางสโมสรได้มีการขยายสัญญายืมตัวให้เกวิน ฮอยต์ อยู่เล่นให้ไบรท์ตันจนจบฤดูกาล
ฤดูกาล 2010-2011.
ปลายเดือนตุลาคม ปี 2010 เกวิน ฮอยต์ที่ยังไม่สามารถแทรกตัวเข้าไปในทีมชุดใหญ่ของอาร์เซนอลได้ ตกลงย้ายไปเล่นในฟุตบอลลีกทู กับสโมสรลินคอล์น ซิตี้
ฤดูกาล 2011-2012.
เดือนมกราคม ปี 2012 เกวิน ฮอยต์ ย้ายไปเล่นให้กับสโมสรเอเอฟซี วิมเบิลดัน ในฟุตบอลลีกทู ด้วยสัญญายืมตัวระยะเวลา 1 เดือน หลังจากหมดสัญญายืมตัว เขายังคงไม่มีโอกาสในทีมอาร์เซนอล และถูกสโมสรปล่อยตัวออกจากทีมในที่สุด
ดาเกนแน่ม แอนด์ เร้ดบริดจ์.
เดือน กรกฎาคม ปี 2012 หลังถูกปล่อยตัวจากสโมสรอาร์เซนอล เขาได้เซ็นสัญญาเป็นระยะเวลา 2 ปี เข้าร่วมสโมสรดาเกแนม แอนด์ เรดบริดจ์ ลงเล่นในฟุตบอลลีกทู
จิลลิงแฮม.
หลังถูกปล่อยตัวจากสโมสรดาเกนแนมฯ ฤดูกาล 2014-2015 เกวิน ฮอยต์ ได้ย้ายมาเล่นให้กับสโมสรจิลลิงแฮม ในลีกวัน โดยลงสนามนัดแรกให้สโมสรเมื่อวันที่ 19 สิงหาคม ปี 2014 ในการแข่งขันฟุตบอลลีก นัดที่เปิดบ้านเสมอกับสโมสรสวินดอน ทาวน์ 2-2 ที่สนามพรีสต์ฟิลด์ สเตเดียม
ทีมชาติ.
เกวิน ฮอยต์ เคยเล่นให้ทีมชาติอังกฤษในระดับเยาวชน ก่อนจะเลือกเล่นทีมชาติชุดใหญ่ให้ตรินิแดดและโตเบโก โดยลงสนามให้ทีมชาติตรินิแดดและโตเบโกนัดแรก ในเกมส์กระชับมิตรกับทีมชาติอาร์เจนตินา ที่สนามกีฬาอนุสาวรีย์ริเวอร์เพลท กรุงบัวโนสไอเรส วันที่ 4 มิถุนายน 2014 โดยเขาถูกเปลี่ยนตัวลงมาแทน"คาร์ลิล มิทเชลล์" ในนาทีที่ 70 ผลจบลงที่อาร์เจนตินา ชนะ 3-0 โดยนัดนี้ถือเป็นครั้งแรกที่เขาเล่นในทีมชาติคู่กับพี่ชายของเขา จัสติน ฮอยต์
อูเด อัลเมริอา เบ

บริษัทกีฬา สหภาพกีฬาอัลเมริอา เบ จำกัด (มหาชน)  เป็นสโมสรฟุตบอลของประเทศสเปนซึ่งตั้งอยู่ ณ อัลเมริอา ในแคว้นอันดาลูซิอา ซึ่งเป็นเขตการปกครองของประเทศสเปน โดยทางสโมสรได้รับการก่อตั้งขึ้นในปี ค.ศ. 2001 ที่ซึ่งเป็นทีมสำรองของอูเด อัลเมริอา และปัจจุบันได้เข้าแข่งขันในเซกุนดาดิบิซิออน เบ ซึ่งทีมนี้มีสนามเหย้าคือ "เอสตาดีโอ เด โลส คูเอโกส เมดีเตร์ราเนโอส" ด้วยความจุ 15,200 ที่นั่งและส่วนต่อเติม
สมาชิกทีมปัจจุบัน.
"อัปเดตเมื่อวันที่ 31 สิงหาคม ค.ศ. 2014 โดยอิงจากเว็บไซต์อย่างเป็นทางการ"
<templatestyles src="Template:Football squad player/styles.css" />
นักฟุตบอลในอดีตที่มีผลงานโดดเด่น.
หมายเหตุ: รายชื่อเหล่านี้ประกอบด้วยนักฟุตบอลที่ปรากฏตัวในกว่า 100 เกมลีก และ/หรือได้เข้าร่วมการแข่งขันในระดับนานาชาติ
"ดูเพิ่ม "